cyanic-selkie/wikianc huggingface dataset:
ৰেই টম্‌লিনছন
"ইণ্টাৰনেট হল অৱ ফেম"-এ টমলিনছনৰ এই অতুলনীয় অৱদানলৈ স্বীকৃতি জনাই কৈছে যে- "টমলিনছনৰ ইমেইল প্ৰগ্ৰামে এটা নতুন বিপ্লৱৰ সৃষ্টি কৰিলে, যিটো পদ্ধতিয়ে যোগাযোগৰ ব্যৱস্থাটোকেই সলাই পেলালে" (Tomlinson's email program brought about a complete revolution, fundamentally changing the way people communicate.)।
বাহ্যিক সংযোগ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:মৃত ব্যক্তি শ্ৰেণী:কম্পিউটাৰ বিজ্ঞানী
অসম সাহিত্য সভাৰ শুৱালকুছি অধিৱেশন (২০২০)
অসম সাহিত্য সভাৰ পঞ্চসপ্ততিতম (৭৫-তম) দ্বিবাৰ্ষিক অধিৱেশন কামৰূপ জিলাৰ শুৱালকুছিত ২০২০ চনৰ ১, ২, ৩ আৰু ৪ ফেব্ৰুৱাৰী, তাৰিখে অনুষ্ঠিত হৈছিল। এই অধিৱেশনত অসম তথা উত্তৰ-পূৰ্বাঞ্চলৰ প্ৰায় তিনি হাজাৰ প্ৰতিনিধি আৰু শতাধিক বিশিষ্ট লেখক, সাহিত্য-সমালোচক, গৱেষক সমবেত হোৱাৰ লগতে প্ৰায় বিছ লাখ জনসাধাৰণে অংশগ্ৰহণ কৰিছিল। এই সভাত ড° কুলধৰ শইকীয়াই সভাপতিত্ব কৰিছিল।
কাৰ্যক্ৰম
বাংলা সাহিত্যিক তথা শান্তিনিকেতনৰ অৱসৰপ্ৰাপ্ত অধ্যাপক ড° ৰামকুমাৰ মুখোপাধ্যায়ে মুখ্য অতিথিৰূপে উপস্থিত থাকি ২ ফেব্ৰুৱাৰীৰ মুকলি সভা উদ্বোধন কৰে। ৩ ফেব্ৰুৱাৰী তাৰিখে অসমৰ তদানীন্তন ৰাজ্যপাল অধ্যাপক জগদীশ মুখী মুখ্য অতিথিৰূপে উপস্থিত থাকে।
চাৰিদিনীয়া অধিৱেশনৰ অনুষ্ঠানসমূহ ব্ৰহ্মপুত্ৰৰ পাৰত প্ৰায় ডেৰশ বিঘা মাটি আৱৰি অস্থায়ীভাৱে নিৰ্মাণ কৰা পাঁচখন মঞ্চত অনুষ্ঠিত হয়। অধিৱেশনত অনুষ্ঠিত হোৱা উল্লেখযোগ্য অনুষ্ঠানসমূহ হৈছে :
তথ্য সংগ্ৰহ
শ্ৰেণী:অসম সাহিত্য সভাৰ অধিৱেশন
এণ্টনী মোৰ নাম (চলচ্চিত্ৰ)
কাহিনীৰ সাৰাংশ
গৰ্ভতে পিতৃমোহৰ পৰা বঞ্চিত এণ্টনীক মাতৃয়ে সৰুতে গটাই দিয়ে ফাডাৰ যোচেফৰ হাতত। অনাথ হৈ জীয়াই এণ্টনীয়ে ডাঙৰ হৈ কেতবোৰ অপৰাধত লিপ্ত হয়। এই অপৰাধসমূহ কিন্তু আইনৰ চকুতহে অপৰাধ অথবা এণ্টনী অপৰাধী; সাধাৰণ ৰাইজৰ বাবে এণ্টনী ভগৱানস্বৰূপ। এণ্টনীয়ে চুৰ, ডকাইত কৰে যদিও সেয়া সমাজৰ হিতৰ বাবে। তথাকথিত কিছু সমাজসেৱক বা বিষয়াই জনসাধাৰণৰ হিতাৰ্থে কাম কৰাৰ বাবে আশ্বাস দিয়ে যদিও সেই আশ্বাসেৰেই তেওঁলোকে সমাজৰ নিম্ন শ্ৰেণীৰ লোকক লুটি-পুটি খায়। আৰু এনেবোৰ মুখা পিন্ধা ভদ্ৰলোকৰ মুখা খুলিবলৈয়ে এণ্টনীয়ে বেআইনী কিছু কাম কৰে। শেষত, এণ্টনীয়ে নিজ মাতৃৰ কাকুতিত পুলিচৰ হাতত ধৰা দিয়ে আৰু আদালতৰ পৰা নিৰ্দোষী হিচাপে ওলাই আহি নিজ পৰিয়ালক পুনৰাই বিচাৰি পায়। এয়াই হৈছে বোলছবিখনৰ কাহিনীভাগ।
সংগীত
এণ্টনী মোৰ নামৰ সংগীত পৰিচালনা কৰিছিল ৰমেন বৰুৱাই আৰু গীতৰ কথা আছিল কেশৱ মহন্তৰ।
বাহ্যিক সংযোগ
শ্ৰেণী:অসমীয়া চলচ্চিত্ৰ শ্ৰেণী:১৯৮০ দশকৰ অসমীয়া চলচ্চিত্ৰ শ্ৰেণী:১৯৮৬ বৰ্ষৰ চলচ্চিত্ৰ
কৰ্কট নীহাৰিকা
ট'ৰাছ (Taurus) তাৰকাৰাজ্যত থকা এক উজ্জ্বল নীহাৰিকা। পৃথিৱীৰ পৰা ই প্ৰায় ৫,০০০ পোহৰ-বৰ্ষ দূৰত অৱস্থিত। ই এটা চুপাৰন'ভাৰ অৱশেষ আৰু ইয়াৰ ব্যাস প্ৰায় ১২ পোহৰ-বৰ্ষ। ১০৫৪ চনত চীন আৰু আন দেশৰ জ্যোতিৰ্বিদসকলে প্ৰথমে ইয়াক প্ৰতক্ষ্য কৰে। দিনত প্ৰায় ২৩ দিন আৰু ৰাতি প্ৰায় দুবছৰলৈকে এই নীহাৰিকা দৃশ্যমান হৈ আছিল। ১৭৩১ চনমানত নীহাৰিকা বুলি প্ৰতিপন্ন হোৱাৰ পাছত ঊনবিংশ শতিকাৰ মাজভাগমানত ইয়াৰ আকৃতিৰ বাবে 'কৰ্কট নীহাৰিকা' নাম দিয়া হয়। ১৯২১ চনত আৱিষ্কাৰ কৰা হয় যে প্ৰায় ৭০০ মাইল/ছেকেণ্ড (১,১০০ কিলোমিটাৰ/ছেকেণ্ড) গতিত ইয়াৰ আকাৰ এতিয়াও বাঢ়ি আছে। জুখিব পৰা গোটেই ক্ষেত্ৰ প্ৰাবল্যত ইয়াৰ পৰা বিদ্যুৎ চুম্বকীয় বিকিৰণ ধৰা পৰিছে। ১৯৬০ৰ দশকৰ শেষৰফালে ইয়াৰ কেন্দ্ৰৰ ওচৰতে এটা পালছাৰ আৱিষ্কাৰ হয়।
তথ্য সংগ্ৰহ
শ্ৰেণী:জ্যোতিৰ্বিজ্ঞান
ফাটিমা ছানা শ্বেইখ
ফাটিমা ছানা শ্বেইখ (Fatima Sana Shaikh; জন্ম: ১১ জানুৱাৰী ১৯৯২) হৈছে এগৰাকী ভাৰতীয় অভিনেত্ৰী। হিন্দী চলচ্চিত্ৰত কৰা অভিনয়ৰ বাবে ফাটিমাক জনা যায়। চলচ্চিত্ৰৰ উপৰি তেখেতে দূৰদৰ্শনৰ পৰ্দাতো অভিনয় কৰিছে। ফাটিমাই 'ছাছী ৪২০' আৰু 'ওৱান টু কা ফ'ৰ' নামৰ হিন্দী ছবি দুখনত শিশু শিল্পী হিচাপে ভূমুকি মাৰিছিল। বছৰদিয়েকৰ পাছত, ফাটিমাই ভাৰতীয় ড্ৰামা ছবি 'টাহান'ত জয়া নামৰ চৰিত্ৰত অভিনয় কৰিছিল। ইয়াৰ বাবে ফাটিমাই ২০০৯ চনত জাৰ্মানীৰ ষ্টাটগাৰ্টত অনুষ্ঠিত 'বলিউড এণ্ড বেয়ণ্ড' অনুষ্ঠানত 'The German Star of India award' সন্মান লাভ কৰিবলৈ সক্ষম হয়। ২০১৬ চনত তেখেতে ভাৰতীয় ক্ৰীড়াভিত্তিক ড্ৰামা ছবি 'দংগল'ত ভাৰতীয় ফ্ৰিষ্টাইল মল্লযুঁজাৰু গীতা ফোগাতৰ চৰিত্ৰটি ৰূপায়ণ কৰে। ছবিখন বেইজিং আন্তৰাষ্ট্ৰীয় ছবি মহোৎসৱ আৰু দ্বিতীয় ব্ৰিকছ সন্মিলনীত প্ৰদৰ্শিত হৈছিল। পৰৱৰ্তী সময়ত ফাটিমাই ভাৰতীয় একছন-এডভেন্সাৰ ছবি 'থাগছ্ অৱ হিন্দুস্তান'ত জাফিৰা বেইগ নামৰ যুঁজাৰু-ধনুৰ্বিদৰ ভূমিকাত অৱতীৰ্ণ হয়। তামিল ভাষাৰ ছবি 'আৰুভি'ৰ হিন্দী ৰিমেকত ফাটিমাই অভিনয় কৰিব। ছবিখন এপ্লিউছ এণ্টাৰটেইনমেণ্টে প্ৰযোজনা কৰিছে।
সংক্ষিপ্ত জীৱন
ফাটিমাৰ জন্ম হৈছিল হায়দৰাবাদত কিন্তু তেখেতে প্ৰতিপালিত হয় মুম্বাইত। তেখেতৰ মাতৃ ৰাজ টবচ্ছুম শ্ৰীনগৰৰ জীৰয়ী আৰু পিতৃ বিপিন শৰ্মা জম্মুৰ। 'কুইণ্ট'ৰ লগত সম্পন্ন হোৱা এটা বিশেষ সাক্ষাৎকাৰত ফাটিমাই প্ৰকাশ কৰিছে যে- তেখেতৰ পিতৃ বিপিন শৰ্মা এগৰাকী হিন্দু, আনহাতে মাতৃ মুছলমান সম্প্ৰদায়ৰ। ফাটিমাই নিজকে নাস্তিক বুলি গণ্য কৰে। ফাটিমাই মুম্বাইস্থিত ছেইণ্ট জেভিয়াৰ্ছ হাইস্কুলৰ পৰা প্ৰাথমিক শিক্ষা সমাপ্ত কৰে আৰু পৰৱৰ্তী সময়ত মুম্বাইৰ মিথিভাই কলেজৰ পৰা উচ্চ শিক্ষা গ্ৰহণ কৰে। ফাটিমাৰ হবি হৈছে নৃত্য, পঢ়া, অংকন আৰু ফটোগ্ৰাফী।
১৯৯৭ চনত মুক্তি লাভ কৰা ছবি 'ছাছি ৪২০'ৰ জৰিয়তে ফাটিমাই পৰ্দাত পোনপ্ৰথমবাৰৰ বাবে ভূমুকি মাৰিছিল। সেইখন ছবিত অভিনয় কৰিছিল কমল হাছানে। আনহাতে ফাটিমা অৱতীৰ্ণ হৈছিল শিশু শিল্পীৰ চৰিত্ৰত। চৰিত্ৰটোৰ নাম আছিল ভাৰতী, জয়প্ৰকাশ পাছোৱান আৰু জানকী পাছোৱানৰ জীয়ৰী। ১৯৯৭ চনৰ পৰা অভিনয় কৰি থকা সত্ত্বেও তেখেতে আমিৰ খান অভিনীত ক্ৰীড়াভিত্তিক ড্ৰামা ছবি 'দংগল'ৰ জৰিয়তে সুখ্যাতি আৰু সুনাম অৰ্জন কৰে। নিতেশ তিৱাৰীয়ে পৰিচালনা কৰা ছবিখনত আনগৰাকী নৱাগতা ছানয়া মালহোত্ৰায়েও অভিনয় কৰিছিল। ২০১৫ চনৰ প্ৰাৰম্ভিক সময়ত, ফাটিমাই অভিনয়ৰ পৰিৱৰ্তে ছিনেমেটোগ্ৰাফীত কেৰিয়াৰ গঢ়াৰ পৰিকল্পনা কৰিছিল। কিয়নো তিনিটা বছৰ তেখেত কৰ্মহীনভাৱে কটাবলগীয়া হৈছিল। কিন্তু ২০১৫ চনৰ এপ্ৰিল মাহত তেখেতে দংগলৰ বাবে অদিশ্যন দিয়ে আৰু ৬টা ৰাউণ্ডৰ পিছত ছবিখনৰ বাবে নিৰ্বাচিত হয়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী
গৌতম বৰা
গৌতম বৰা (Gautam Bora) এগৰাকী চলচ্চিত্ৰ পৰিচালক। ১৯৭৪ চনত তেওঁ গুৱাহাটী বিশ্ববিদ্যালয়ৰ পৰা স্নাতক ডিগ্ৰী আৰু ১৯৮৩ চনত জাৰ্মানীৰ পটচডাম, বাবেলবাৰ্গৰ কনৰাড ৱ’ল্ফ ইঞ্চটিটিউটৰ পৰা তেওঁ চলচ্চিত্ৰ আৰু টেলিভিচন পৰিচালনা সম্পৰ্কীয় ডিগ্ৰী লাভ কৰে। ১৯৮৬ চনত ‘উইভাৰচ্ অৱ গোল্ডেন খ্ৰে়ড’ তথ্যচিত্ৰখনৰ পৰিচালনাৰে তেওঁ চলচ্চিত্ৰ জগতত ভৰি দিয়ে। তথ্যচিত্ৰখন জাৰ্মানীৰ ২৯তম লাইপজিগ চলচ্চিত্ৰ মহোৎসৱত প্ৰদৰ্শিত হয়। তাৰপিছত প্ৰথম ৰাগিনীৰ (১৯৮৭) সহযোগী পৰিচালক আৰু অগ্নিস্নানৰ (১৯৮৫) সহকাৰী পৰিচালক ৰূপে কাম কৰে। প্ৰথম ৰাগিনীৰ তেওঁ যুটীয়াভাবে চিত্ৰনাট্যও ৰচনা কৰিছিল।
ৱশ্ব'বিপো (১৯৯০) তেওঁ পৰিচালনা কৰা প্ৰথম পূৰ্ণাঙ্গ কাহিনীচিত্ৰ। কাৰ্বিআংলং জিলা পৰিষদে প্ৰযোজনা কৰা এই ছবিখন কাৰ্বি ভাষাৰ প্ৰথম চলচ্চিত্ৰ। ৱশ্ব’বিপোই ‘পৰিচালকৰ প্ৰথম ছবি’ৰ ৰাষ্ট্ৰীয় চলচ্চিত্ৰ বঁটা ভাৰতীয় পেনোৰামাত প্ৰদৰ্শিত হয়।
এন আনএণ্ডিং একপেনচ্ (An Unending Expense), চনচ অফ আব’টানি- দ্য মিচিং (Sons of Abotani-The Missing), ওল্ড মেন ৰিভাৰ (Old Man River) আদি গৌতম বৰা নিৰ্মিত কেইখনমান তথ্যচিত্ৰ। ৩৯তম ৰাষ্ট্ৰীয় চলচ্চিত্ৰ মহোৎসৱত ‘চনচ অফ আব’টানি- দ্য মিচিঙে’ ১৯৯১ৰ শ্ৰেষ্ঠ অনা-কাহিনী চলচ্চিত্ৰৰ ৰাষ্ট্ৰীয় বঁটা লাভ কৰে।
তথ্য উৎস
শ্ৰেণী:অসমৰ চলচ্চিত্ৰ পৰিচালক শ্ৰেণী:কাৰ্বি ভাষাৰ চলচ্চিত্ৰ পৰিচালক শ্ৰেণী:সংক্ষিপ্ত জীৱনী
গগৈ
উল্লেখযোগ্য গগৈ উপাধিৰ ব্যক্তি
গগৈ উপাধিৰ কেইজনমান উল্লেখযোগ্য ব্যক্তি হ'ল-
লগতে চাওক
আহোম জনগোষ্ঠী
তথ্যসূত্ৰ
শ্ৰেণী:আহোম ৰাজ্য শ্ৰেণী:উপাধি
নাৰায়ণদেৱ
সুকবি নাৰায়ণদেৱ হৈছে এগৰাকী পাঁচালী কবি। ষােড়শ শতাব্দীৰ সময়তে বৈষ্ণৱ আন্দোলনৰ মূল ধাৰাটোৰপৰা প্ৰভাৱমুক্ত এগৰাকী কবি। শংকৰদেৱৰ সমসাময়িক সময়ছোৱাত বা পঞ্চদশ শতিকাৰ শেষভাগৰপৰা ষোড়শ শতিকাৰ আদিভাগৰ ভিতৰত কেইবাজনাে পাঁচালী কবিৰ উদ্ভৱ হৈছিল। তেওঁলােকৰ ৰচনাৰাজীত বৈষ্ণৱ ভাৱাদৰ্শৰ বিপৰীতে মনসা বা পদ্মদেৱীৰ মাহাত্ম্যৰ লগতে ৰামায়ণ, মহাভাৰত, পুৰাণ আদিৰ ভিযয়বস্তুহে প্ৰকাশ হৈছিল। নাৰায়ণদেৱাে তেনে ৰচনা সৃষ্টি কৰা এগৰাকী পাঁচালী লেখক। নাৰায়ণদেৱে ৰচনা কৰা এখন পাঁচালী গ্ৰন্থ হ'ল- পদ্মপুৰাণ। এইখন গ্ৰন্থ গীতিপ্ৰধান আৰু কামৰূপৰ দৰং আৰু গোৱালপাৰাত সৰ্বাধিক জনপ্ৰিয়। এইখন গ্ৰন্থক ‘সুকনান্নী' নামেৰেও জনাজাত।
পৰিচয়
নাৰায়ণদেৱক বঙালী কবি বুলি বঙ্গদেশৰ বাঙালীসকলে উল্লেখ কৰিছে। বঙ্গদেশৰ বঙালী লােকসকলৰ মতে নাৰায়ণদেৱ মৈমনসিংহ জিলাৰ বােৰাগ্ৰামৰ মানুহ আছিল। জাতিত তেওঁ কায়স্থ সম্প্ৰদায়ৰ লোক আছিল আৰু পিতৃৰ নাম হৈছে নৰসিংহ। তেওঁৰ জন্মকাল সম্পৰ্কে পণ্ডিতসকলৰ মাজত মতানক্য আছে। কোনাে কোনোৰ মতে পঞ্চদশ আৰু কোনােমতে ষোড়শ শতাব্দীৰ সময়ছােৱাত নাৰায়ণদেৱৰ জন্ম হৈছিল। সত্যেন্দ্ৰনাথ শৰ্মাৰ মতে- নাৰায়ণদেৱৰ কাব্যৰ জনপ্ৰিয়তা, জনশ্ৰুতি, পুথিৰ ভাষা, স্থান উল্লেখ, ৰীতি-নীতি আৰু আৱিষ্কৃত পুথিৰ সংখ্যালৈ দৃষ্টিৰাখি তেওঁক অসমৰ কবি বুলি নিসন্দেহে ক'ব পাৰি। স্বৰ্গীয় ভাৰত চন্দ্ৰ দাসৰ মতে নাৰায়ণদেৱ শুৱালকুছিৰ বাসত্তৰায় ব্ৰাহ্মণ পৰিয়ালত জন্মগ্ৰহণ কৰিছিল আৰু উক্ত পৰিয়ালত এতিয়াও ‘পদ্মা-পুৰাণ’ গ্ৰন্থখন সংৰক্ষিত হৈ আছে। কোনাে কোনাে পণ্ডিতৰ মনােৰায়ণ দেৱ দৰঙী ৰা ধাৰায়ণৰ ৰাজত্ব কালৰ কবি।
পদ্মা-পুৰাণ
নাৰায়ণদেৱৰ পদ্মা-পুৰাণত পদ্মা দেৱীৰ উৎপত্তি আৰু চন্দ্ৰ, বেউলা-লখীন্দাৰৰ কাহিনী লগত জড়িত বহুতাে প্ৰাসঙ্গিক বিষয় উপস্থাপন কৰা হৈছে। নাৰায়ণদেৱৰ পদ্মা-পুৰাণ গ্ৰন্থখনৰ আন এটি বিশেষত্ব হ'ল- ইয়াৰ ভালেখিনি দিহা বৈষ্ণৱভাৱ সম্পৰ্কীয়। কৃষ্ণ, ৰাধা, বৃন্দাৱন, গােপ-গােপীৰ লগতাে জড়িত। গ্ৰন্থখনত দেৱীৰ মাহাত্ম্য প্ৰকাশ কৰাৰ পাছতাে কৃষ্ণ সম্পৰ্কীয় দিহাৰ ব্যৱহাৰ হৈছে। সুকবিৰ নাৰায়ণদেৱৰ পদ্মপুৰাণ গ্ৰন্থত পদ্মাদেৱীৰ উৎপত্তি আৰু চন্দ্ৰধৰ আৰু বেউলা লখীন্দাৰৰ কাহিনীৰ লগত বহুতাে প্ৰাসঙ্গিত কথা পােৱা যায়। সেইবােৰৰ ভিতৰত সৃষ্টিপাতন কদ্ৰুবিনতাৰ কন্দল, অৰুণজাটয়ুৰ জন্ম, সমুদ্ৰমন্থন, দক্ষযজ্ঞ, সতীৰ দেহত্যাগ, শিৱ-পাৰ্ৱতীৰ বিৱাহ, কাৰ্তিকৰ জন্ম, তাৰকাসুৰ বধ, পুষ্পধাৰী খণ্ড, বিষহৰিৰ বিৱাহ, আস্তিক জন্ম,ধনন্তৰি বধ, নেতাৰ জন্ম, বিষহৰি কণা হােৱাৰ কাৰণ, জালােমলােৰ কথা, চন্দ্ৰধৰৰ বৰ লাভ, শঙ্খ ওজাৰ কাহিনী পৰীক্ষিত বধ, ঊষা-অনিৰুদ্ধৰ প্ৰতি ইন্দ্ৰৰ অভিশাপ, পদ্ম আৰু যমৰ যুদ্ধ, হাচান-হুচেনৰ যুদ্ধ,ভীমসেন আৰু হনুমানৰ পদ্মক সহায়, চান্দো-লখীন্দাৰৰ যুদ্ধ, চান্দোৰ লঙ্কাত বণিজ আৰু দুৰ্দশা, বণিজ্য পথত নানা বিপৰ্যয়, নেতাৰ সহায়ত পদ্মৰ চন্দ্ৰধৰৰ ওপৰত নানা অত্যাচাৰ, মৃত স্বামীক ভূৰত লৈ যাওঁতে পথত বিবিধ অপায়-অমঙ্গল আদি বিষয়বোৰ অন্যতম। নাৰায়ণদেৱৰ ‘পদ্মা-পুৰাণ’ গ্ৰন্থখনত পুৰণি অসমৰ সামাজিক আচাৰ ব্যৱহাৰ, বেহা বেপাৰ, বৈদেশিক বাণিজ্য, শিল্পকৰ্ম, সাজ-পােছাক, অলঙ্কাৰ, অসমৰ বনজ সম্পদ, কুসংস্কাৰ-অন্ধবিশ্বস, মঙ্গলামঙ্গল বিচাৰ, লােকবিশ্বাস—এই সকলােবােৰৰ আভাস আছে৷ সমসাময়িক সমাজৰ সকলাে দিশ, প্ৰাচীন ঐতিহ্য আৰু কথাৰ (traditional lores) লগত তেওঁৰ সম্যক পৰিচয় থকাৰ প্ৰমাণ পদ্মা-পুৰাণ গ্ৰন্থখনে দিয়ে।
কোঁৱৰপুৰৰ কোঁৱৰ (চলচ্চিত্ৰ)
কোঁৱৰপুৰৰ কোঁৱৰ ২০১৭ বৰ্ষত মুক্তি পোৱা এখন অসমীয়া ভাষাৰ চলচ্চিত্ৰ। ৰোমান্টিক একশ্বনধৰ্মী এই চলচ্চিত্ৰখনৰ পৰিচালনা কৰিছে ৰাজেশ ভূঞাই আৰু প্ৰযোজনা ৰ'জী ভূঞা আৰু নয়ন নীলিমৰ। ছবিখনত মুখ্য চৰিত্ৰত অভিনয় কৰিছে নয়ন নীলিম আৰু নৱাগতা তাপশ্ৰী কলিতাই আৰু আন চৰিত্ৰসমূহত উৎপল দাস, অমৃতা গগৈ, ৰীনা বৰা, বিষ্ণু খাৰঘৰীয়া, সিদ্ধাৰ্থ শৰ্মাই অভিনয় কৰিছে। সংগীত পৰিচালনা পৰাণ বৰকটকীৰ। চলচ্চিত্ৰখনে ২০১৭ চনৰ ৬ জানুৱাৰীত মুক্তি লাভ কৰে।
প্ৰযোজনা
কোঁৱৰপুৰৰ কোঁৱৰৰ দৃশ্যগ্ৰহণ গুৱাহাটী, শ্বিলং আদি স্থানত কৰা হৈছে।
কাহিনী
এজন সহজ সৰল যুৱক কুসঙ্গত পৰি চুৰ কৰিবলৈ লয়। কিন্তু সেই চোৰজন হঠাৎ প্ৰেমত পৰি যায় আৰু তাৰ জীৱনলৈ পৰিৱৰ্তন আহিবলৈ ধৰে। তাৰ পাছতে নায়কৰ অতীতে কিদৰে নায়িকাৰ পৰিয়াললৈ আন্ধাৰ নমাই আনিছিল সেয়া উন্মোচিত হয়। আনফালে গাঁৱৰ ৰাইজে ঠগ ৰাজনৈতিক নেতা, ঠিকাদাৰসকলৰ বিৰুদ্ধে থিয় দিয়ে।
সংগীত
চলচ্চিত্ৰখনৰ সংগীত পৰিচালনা কৰিছে পৰাণ বৰকটকীয়ে। গীতৰ কথা ইবছন লাল বৰুৱাৰ। গীতসমূহত কণ্ঠদান কৰিছে জুবিন গাৰ্গ, পাপন, জয় বৰুৱা, সুবাসনা দত্ত, পম্পী গগৈ আৰু নয়ন নীলিমে।
তথ্যসূত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:২০১০ দশকৰ অসমীয়া চলচ্চিত্ৰ
শাকিৱ খান
শাকিৱ খান (শাকিব খান; জন্ম: ২৮ মাৰ্চ ১৯৭৯) এগৰাকী বাংলাদেশৰ চলচ্চিত্ৰ অভিনেতা যিয়ে বঙালী চলচ্চিত্ৰত কাম কৰে। তেওঁ ১৯৯৯ চনত ৰোমাণ্টিক নাট্য চলচ্চিত্ৰ অনন্ত ভালোবাসাৰ জৰিয়তে অভিনয়ৰ সূচনা কৰিছিল আৰু এইখন এখন বাণিজ্যিকভাৱে সফল ছবি আছিল। শাকিৱে তেতিয়াৰে পৰা সৰই তো সুখী হতে চায় আৰু দুজন দুজনাৰত (দুয়োখন ২০০০ চন) অভিনয় কৰিছিল।
প্ৰাৰম্ভিক জীৱন
১৯৭৯ চনৰ ২৮ মাৰ্চ মাহত জন্মগ্ৰহণ কৰা শাকিৱ খানৰ জন্ম নাম আছিল মাছুদ ৰনা। তেওঁৰ পিতৃ আৱদুৰ ৰৱ আছিল চৰকাৰি চাকৰিয়াল আৰু মাতৃ নুৰ জাহান গৃহিণী।
বাহ্যিক সংযোগ
শ্ৰেণী:বাংলাদেশৰ ব্যক্তি শ্ৰেণী:জীৱিত ব্যক্তি
ইডেন গাৰ্ডেন ষ্টেডিয়াম
ইডেন গাৰ্ডেন ষ্টেডিয়াম(Eden Gardens Stadium) হৈছে ভাৰতৰ কলকাতাৰ এখন ক্ৰিকেট খেলপথাৰ। ১৮৬৪ চনত স্থাপিত, ই হৈছে নৱনিৰ্মিত নৰেন্দ্ৰ মোডী ষ্টেডিয়ামৰ পিছত ভাৰতৰ আটাইতকৈ পুৰণি  আৰু দ্বিতীয় সৰ্ববৃহৎ ক্ৰিকেট ষ্টেডিয়াম আৰু নৰেন্দ্ৰ মোডী ষ্টেডিয়াম আৰু মেলবৰ্ণ ক্ৰিকেট গ্ৰাউণ্ডৰ পিছত বিশ্বৰ তৃতীয় সৰ্ববৃহৎ ষ্টেডিয়াম। ষ্টেডিয়ামখনৰ বৰ্তমান ক্ষমতা ৮০,০০০। ২০১৯ চনৰ ২২ নৱেম্বৰত ভাৰত আৰু বাংলাদেশৰ মাজত অনুষ্ঠিত দ্বিতীয় টেষ্টৰসময়ত এই স্থানত ভাৰতত প্ৰথমবাৰৰ বাবে দিবা-নৈশ টেষ্ট মেচ অনুষ্ঠিত হৈছিল।
ষ্টেডিয়ামৰ ইতিহাস
left|thumb|কলিকতা ক্ৰিকেট ক্লাবৰ খেলপথাৰ, ১৫ জানুৱাৰী ১৮৬১ এইচ.এম ৰেঙ্গুনৰ পৰা 68 তম এল.আই., কলিকতা ক্ৰিকেট ক্লাব, পাৰ্চি কাৰপেণ্টাৰৰ পানীৰ ৰঙৰ পিছত এটা লিথোগ্ৰাফ, ইডেন গাৰ্ডেনত খেলা কলিকতা ক্ৰিকেট ক্লাবৰ এখন খেল ৰচি। ষ্টেডিয়ামখন ১৮৬৪ চনত প্ৰতিষ্ঠা কৰা হৈছিল। প্ৰথমতে ইয়াক 'অকলেণ্ড চাৰ্কাছ গাৰ্ডেন' নাম দিয়া হৈছিল কিন্তু পিছলৈ গাৰ্ডেন অৱ ইডেনৰ দ্বাৰা অনুপ্ৰাণিত নিৰ্মাতাসকলে ইয়াক 'ইডেন গাৰ্ডেন' লৈ পৰিৱৰ্তন কৰিছিল। জনপ্ৰিয় সংস্কৃতি অনুসৰি, কলকাতাৰ তদানীন্তন জমিদাৰ বাবু ৰাজচন্দ্ৰ দাসে তেওঁৰ তৃতীয় কন্যাক মাৰাত্মক ৰোগৰ পৰা ৰক্ষা কৰি সহায় কৰাৰ পিছত হুগলী নদীৰ উপৰিও তেওঁৰ এটা ডাঙৰ বাগিচা ভাইচৰয় লৰ্ড অকলেণ্ড ইডেন আৰু তেওঁৰ ভগ্নী এমিলি ইডেনক উপহাৰ দিছিল। তেতিয়াৰ পৰা বাগিচাখনৰ নাম মাৰ বাগানৰ পৰা ইডেন গাৰ্ডেনলৈ সলনি কৰা হৈছিল। ক্ৰিকেট খেলপথাৰখন বাবুঘাট আৰু ফৰ্ট উইলিয়ামৰ মাজত নিৰ্মাণ কৰা হৈছিল। ষ্টেডিয়ামখন চহৰখনৰ বি.বি.ডি বাগ অঞ্চলত, ৰাজ্যিক সচিবালয়ৰ ওচৰত আৰু কলিকতা উচ্চ ন্যায়ালয়ৰ বিপৰীতত অবস্থিত ।
এই স্থানত প্ৰথম ৰেকৰ্ড কৰা টেষ্ট ১৯৩৪ চনত ইংলেণ্ড আৰু ভাৰতৰ মাজত অনুষ্ঠিত হৈছিল, ১৯৮৭ চনত ভাৰত আৰু পাকিস্তানৰ মাজত ইয়াৰ প্ৰথম এদিনীয়া আন্তৰ্জাতিক আৰু ২০১১ চনত ভাৰত আৰু ইংলেণ্ডৰ মাজত ইয়াৰ প্ৰথম টি-২০ আন্তৰ্জাতিক। ভাৰত আৰু দক্ষিণ আফ্ৰিকাক লৈ অনুষ্ঠিত হিৰো কাপৰ ছেমি ফাইনেল খন আছিল প্ৰথম দিবা-নৈশ খেল।
ষ্টেডিয়াম
ষ্টেডিয়ামখনত ক্ৰিকেট এছ'চিয়েচন অফ বেংগলৰ মুখ্য কাৰ্যালয় আছে। আন্তৰ্জাতিক খেলৰ উপৰিও, ষ্টেডিয়ামত ঘৰুৱা ভাৰতীয় ক্ৰিকেটৰ বাবে খেল অনুষ্ঠিত হয় । ষ্টেডিয়ামৰ ক্লাব হাউচটো পশ্চিম বংগৰ প্ৰাক্তন মুখ্যমন্ত্ৰী ড০.বি.চি ৰয়ৰ নামেৰে নামাকৰণ কৰা হৈছে।.
১৯৮৭ চনৰ নৱীকৰণ
১৯৮৭ চনৰ বিশ্বকাপৰ আগতে ষ্টেডিয়ামখনৰ ক্ষমতা আছিল ৪০,০০০। ইয়াক ৯৪,০০০ লৈ সম্প্ৰসাৰিত কৰা হৈছিল। নৱীকৰণত প্ৰেছ বক্স, ক্লাব হাউচ আৰু টেলিভিছন আন্তঃগাঁথনিৰ পৰিৱৰ্তন অন্তৰ্ভুক্ত আছিল। ৪২ টা স্তম্ভৰ ডাঙৰ চাল আৰু বহুস্তৰীয় আৱৰা ষ্টেণ্ডৰ বাবে সমৰ্থন প্ৰদান কৰিছিল। আনকি নৱীকৰণৰ পাছতো, সকলো আসন সামৰি লোৱা হোৱা নাছিল আৰু বহুতো শাখাত ব্যক্তিগত আসনৰ অভাৱ আছিল। অৱশ্যে, ২০০০ চনৰ আৰম্ভণিলৈকে কমেও ৬ বাৰ ১,০০,০০০ তকৈও অধিক খেলৰ দিনত উপস্থিত থকাৰ কথা লিপিবদ্ধ কৰা হৈছে।
২০১১ চনৰ নৱীকৰণ
২০১১ চনৰ ক্ৰিকেট বিশ্বকাপৰ বাবে ইডেন গাৰ্ডেনৰ নৱীকৰণ কৰা হৈছিল। ২০১১ চনৰ বিশ্বকাপৰ বাবে আন্তৰ্জাতিক ক্ৰিকেট পৰিষদে (আইচিচি) নিৰ্ধাৰণ কৰা মানদণ্ড পূৰণ কৰিবলৈ নৱীকৰণৰ কাম হাতত লোৱা হৈছিল। ক্ৰিকেট এছ'চিয়েশ্যন অফ বেংগলে ইডেন গাৰ্ডেন ক্ৰিকেট ষ্টেডিয়ামৰ নৱীকৰণৰ বাবে বাৰ্ট হিল আৰু ভিএমএছৰ দলটোক ধৰি ৰাখিছিল। পুনৰ্নিৰ্মাণ কৰা ষ্টেডিয়ামৰ পৰিকল্পনাবোৰত অন্তৰ্ভুক্ত আছিল এটা নতুন ক্লাবহাউচ আৰু খেলুৱৈৰ সুবিধা, ষ্টেডিয়ামখনক এক নতুন ৰূপ দিবলৈ বাহ্যিক দেৱালৰ উন্নীতকৰণ, নতুন ধাতুৰ ছালৰ সৈতে বিদ্যমান ছাদৰ গাঁথনি, নতুন/উন্নীত পৃষ্ঠপোষক সুবিধা আৰু ছাইনেজ আৰু সাধাৰণ আন্তঃগাঁথনি উন্নয়ন। উন্নীতকৰণৰ অৰ্থ হৈছে উন্নীতকৰণৰ আগতে আসন ৰখাৰ ক্ষমতা প্ৰায় ৯৪,০০০ ৰ পৰা প্ৰায় ৬৮,০০০ লৈ হ্ৰাস কৰা। অসম্পূৰ্ণ নৱীকৰণৰ ফলত উদ্ভৱ হোৱা অসুৰক্ষিত পৰিস্থিতিৰ বাবে, আইচিচিয়ে ইডেন গাৰ্ডেনৰ পৰা ভাৰত বনাম ইংলেণ্ড মেচ খন প্ৰত্যাহাৰ কৰে। ২০১১ চনৰ ২৭ ফেব্ৰুৱাৰীত অনুসূচীত এই খেলখন বেংগালুৰুত এম চিন্নাস্বামী ষ্টেডিয়ামত অনুষ্ঠিত হৈছিল.
ষ্টেণ্ড
ইডেন গাৰ্ডেনৰ ষ্টেণ্ডবোৰ বিশিষ্ট স্থানীয় ক্ৰিকেটাৰ আৰু সৈনিকসকলৰ নামেৰে নামাকৰণ কৰা হৈছে। ২২ জানুৱাৰী ২০১৭ তাৰিখে, ২ টা ষ্টেণ্ড ভাৰতীয় ক্ৰিকেটাৰ - সৌৰভ গাংগুলী আৰু পংকজ ৰয়ৰ নামেৰে নামাকৰণ কৰা হৈছিল আনহাতে আৰু ২ টা ক্ৰিকেট প্ৰশাসকৰ নামেৰে আছিল - বিএন দত্ত(বিচিচিআইসভাপতি ১৯৮৮-১৯৯০) আৰু জগমোহন ডালমিয়া (বিচিচিআই সভাপতি ২০০১-০৪, ২০১৩ - অন্তৱৰ্তীকালীন, ২০১৫)। ডালমিয়াই ১৯৯৭ চনৰ পৰা ২০ চনলৈ আইচিচিৰ সভাপতি হিচাপে কাৰ্যনিৰ্বাহ কৰিছিল।
২৭ এপ্ৰিল ২০১৭ তাৰিখে, ৪ টা ষ্টেণ্ড ভাৰতীয় সৈনিকৰ নামেৰে নামাকৰণ কৰা হৈছিল - কৰ্ণেল নীলকান্তন জয়চন্দ্ৰন নায়াৰ, হাবিলদাৰ হাংপন দাদা, লেফটেনেণ্ট কৰ্ণেল ধন সিং থাপা আৰু চুবেদাৰ যোগিন্দৰ সিং চাহনান। ডি এছ থাপা আৰু চুবেদাৰ সিং হৈছে পৰম বীৰ চক্ৰ বঁটা বিজয়ী - ভাৰতৰ সৰ্বোচ্চ যুদ্ধকালীন সামৰিক সজ্জা আনহাতে কৰ্ণেল নায়াৰ আৰু হাবিলদাৰ দাদা হৈছে অশোক চক্ৰ - সৰ্বোচ্চ শান্তিকালীন সামৰিক সজ্জা।
right|thumb|ইডেন গাৰ্ডেনৰ বেল
উল্লেখযোগ্য
thumb|২২ নৱেম্বৰ ২০১৯ তাৰিখে ইডেন গাৰ্ডেনত অনুষ্ঠিত ভাৰতৰ প্ৰথম দিবা-নৈশ টেষ্ট মেচ thumb|ইডেন গাৰ্ডেনৰ মেনুৱেল স্ক'ৰবোৰ্ড thumb|ইডেন গাৰ্ডেনৰ ব্লক মানচিত্ৰ
আয়োজন কৰা খেলসমূহ
( ৫ নৱেম্বৰ ২০১৯ তাৰিখলৈ)
তথ্য সংগ্ৰহ
শ্ৰেণী:ষ্টেডিয়াম
বিশ্ব পশু চিকিৎসা দিৱস
বিশ্ব পশু চিকিৎসা দিৱস প্ৰতি বছৰে এপ্ৰিলৰ শেষৰটো শনিবাৰে পালন কৰা হয়।২০০০চনত বিশ্ব পশু চিকিৎসা সংঘই এই দিৱসৰ আৰম্ভণি কৰিছিল আৰু ২০০১চনৰ পৰা পালন কৰা হৈছিল।এই দিৱসৰ মূল উদ্দেশ্য হৈছে পশু চিকিৎসা বৃত্তিটোক সমগ্ৰ বিশ্বত আগবঢ়াই নিয়াৰ লগতে পশুপালকসকলক বিভিন্ন বিষয়ত সজাগ কৰা ।দিৱসৰ লগত সংগতি ৰাখি প্ৰতি বছৰে পশুপালনৰ লগত জড়িত বা জীৱ-জন্তুৰ হিতকাৰী হোৱাকৈ এটা বিষয়বস্তু নিৰ্ধাৰণ কৰা হয় আৰু সেই বিষয়বস্তুটো সকলোতে প্ৰচাৰ কৰা হয়।সেই দিনটোত পশু চিকিৎসা প্ৰতিষ্ঠান, পশু চিকিৎসা শিক্ষানুষ্ঠান, পশু চিকিৎসাৰ সৈতে জড়িত স্বেচ্ছাসেৱী সংগঠনসমূহে বিভিন্ন অনুষ্ঠানৰ আয়োজন কৰে।তদুপৰি বিশ্ব পশু চিকিৎসা সংঘৰ দ্বাৰা পশু চিকিৎসা ক্ষেত্ৰখনত নিৰলসভাৱে ব্ৰতী হৈ থকা ব্যক্তি বা সংগঠনক পুৰস্কৃত কৰা হয়
=তথ্য সংগ্ৰহ=
শ্ৰেণী:দিৱসসমূহ
ৰাষ্ট্ৰীয় গণিত দিৱস (ভাৰত)
ৰাষ্ট্ৰীয় গণিত দিৱস ভাৰতত প্ৰতিবছৰে ২২ ডিচেম্বৰ তাৰিখে পালন কৰা হয়। ২০১২ চনৰ ২৬ ফেব্ৰুৱাৰীত ভাৰতৰ তেতিয়াৰ প্ৰধানমন্ত্ৰী ডঃ মনমোহন সিঙে মাদ্ৰাজ বিশ্ববিদ্যালয়ত অনুষ্ঠিত বিখ্যাত ভাৰতীয় গণিতজ্ঞ শ্ৰীনিবাস ৰামানুজনৰ ১২৫তম জন্মজয়ন্তী উদযাপন সমাৰোহৰ উদ্বোধনী অনুষ্ঠানত ৰামানুজনৰ জন্মদিনটোক ৰাষ্ট্ৰীয় গণিত দিৱস হিচাপে পালন কৰিবলৈ ঘোষণা কৰিছিল। ইয়াৰ লগতে তেওঁ ২০১২ বৰ্ষটোক ৰাষ্ট্ৰীয় গণিত বৰ্ষ হিচাপে উদযাপন কৰিবলৈ ঘোষণা কৰিছিল।
শ্ৰীনিবাস ৰামানুজন
১৮৮৭ চনৰ ২২ ডিচেম্বৰত শ্ৰীনিবাস ৰামানুজনৰ জন্ম হৈছিল। তেওঁ ভাৰতবৰ্ষৰ এজন শীৰ্ষস্থানীয় গণিতজ্ঞ আছিল। তেওঁৰ জীৱন কাল অতি কম হ’লেও তেখেতে গণিতত সুদূৰপ্ৰসাৰী অৱদান ৰাখি থৈ গৈছে। উচ্চ শিক্ষা নাথাকিলেও সম্পূৰ্ণ নিজ প্ৰচেষ্টাৰে তেওঁ গণিতৰ বিভিন্ন শাখাত বহুতো নতুন উপপাদ্য সৃষ্টি কৰে। তেওঁৰ টোকাবহী বা ডায়েৰীত পৰৱৰ্তী সময়ত অনেক নতুন সমাধান পোৱা গৈছে। ১৯২০ চনৰ ২৬ এপ্ৰিলত তেওঁৰ মৃত্যু হয়। তেওঁ লাণ্ডাউ ৰামানুজন ধ্ৰুবক, মক থিতা ফাংছন, ৰামানুজন কনজেকছাৰ, ৰামানুজন প্ৰাইম, ৰামানুজন ছোল্ডনাৰ ধ্ৰুবক, ৰামানুজন থিতা ফাংছন, ৰামানুজনৰ সমষ্টি, ৰামানুজন আইডেনটিটি আদিৰ বাবে জনাজাত। ৩১ বছৰ বয়সত ১৯১৮ চনত ৰামানুজনক ’ৰয়েল চছাইটি’ৰ ফেলোশিপ প্ৰদান কৰা হয় আৰু সেই একে বছৰতে, গণিতশাস্ত্ৰলৈ তেওঁ আগবঢ়োৱা অৱদানৰ স্বীকৃতি স্বৰূপে তেওঁক ট্ৰিনিটি কলেজৰ ফেলো হিছাপে সন্মানিত কৰা হয়।
উদযাপন
২০১২ চনৰ পৰা ভাৰতত প্ৰতি বছৰে ২২ ডিচেম্বৰ দিনটো ৰাষ্ট্ৰীয় গণিত দিৱস পালন কৰি অহা হৈছে। এই দিনটোত বিভিন্ন শৈক্ষিক প্ৰতিষ্ঠান সমূহত গণিত সম্পৰ্কীয় বিভিন্ন অনুষ্ঠান অনুষ্ঠিত কৰা হয়। ২০১৭ চনত এই দিনটোতেই অন্ধ্ৰ প্ৰদেশৰ চিত্তোৰৰ কুপ্পামত ৰামানুজন গণিত উদ্যান উদ্বোধন কৰে হৈছিল।
চৰণ নাৰ্জাৰী
চৰণ নাৰ্জাৰী অসমৰ এগৰাকী ৰাজনৈতিক নেতা, অধ্যাপক আৰু লেখক আছিল৷ তেখেতেে ১৯৭২ আৰু ১৯৮৫ত অসম বিধানসভালৈ বিধায়ক ৰূপে নিৰ্বাচিত হৈ আহিছিল৷ ১৯৭৭ৰ লোকসভা নিৰ্বাচনত তেখেতে কোকৰাঝাৰ লোকসভা সমষ্টিক প্ৰতিনিধিত্ব কৰিছিল৷ অসমক ভৈয়াম জনজাতিসকলক, বিশেষকৈ বড়োসকলক প্ৰতিনিধিত্ব কৰা প্ৰথম ৰাজনৈতিক দল ভৈয়াম জনজাতি পৰিষদৰ তেখেত আছিল অন্যতম প্ৰতিষ্ঠাপত নেতা৷ ১৯৬৭ত দলৰ প্ৰতিষ্ঠাকালৰেপৰা ১৯৯৩লৈ তেখেত অসম ভৈয়াম জনজাতি পৰিষদৰ সাধাৰণ সম্পাদকৰ দায়িত্বত আছিল৷ ২০১৯ৰ ২৩ জুলাইত পুৱা ৪-৩০ বজাত ৮৭ বছৰ বয়সত তেখেতৰ গুৱাহাটীত মৃত্যু হয়৷
কৰ্মজীৱন
নাৰ্জাৰীৰ জন্ম ২৮ মে' ১৯৩৩ চনত গোৱালপাৰা জিলাৰ হাতীমাথা গাঁওত হৈছিল৷ দাৰিদ্ৰ আৰু প্ৰতিকূল পৰিস্থিতিৰ বিৰুদ্ধে যুঁজিবলগীয়া হোৱা নাৰ্জাৰীয়ে কটন মহাবিদ্যালয়ৰ পৰা স্নাতক আৰু গুৱাহাটী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লয়৷ তেখেতে এলএলবি ডিগ্ৰীও লয়৷ তাৰপিছত কোকৰাঝাৰ মহাবিদ্যালয়ত ৰাজনীতি বিজ্ঞানৰ শিক্ষকৰূপে কৰ্মজীৱনৰ আৰম্ভণি কৰে৷ শিক্ষক হিচাপে তেখেতে প্ৰভূত জনপ্ৰিয়তা আৰু ছাত্ৰসকলৰ পৰা শ্ৰদ্ধা আদায় কৰিবলৈ সক্ষম হৈছিল৷ তেখেতে বড়ো মাধ্যমৰ পাঠ্যপুথিৰ বাবে গদ্য আৰু কবিতাও ৰচনা কৰিছিল৷
লাহেলাহে তেখেত সক্ৰিয় ৰাজনীতিত জড়িত হৈ পৰে৷ অসমৰ ভৈয়াম জনজাতিসকলৰ সৰ্বাঙ্গীন উন্নয়নৰ লক্ষ্যৰে কেইগৰাকীমান সমভাৱাপন্ন লোকেৰে সৈতেে ১৯৬৭ চনত অসম ভৈয়াম জনজাতি পৰিষদ নামৰ এটা ৰাজনৈতিক দল গঠন কৰে৷ প্ৰতিষ্ঠা কালৰে পৰা ১৯৯৩ চনলৈ তেখেত দলৰ সাধাৰণ সম্পাদকৰ দায়িত্বত থাকে৷ 'ডিভাইড আচাম ফিফটি ফিফটি' শ্লোগান দি অসম ভৈয়াম জনজাতি পৰিষদে বড়োসকলৰ বাবে এখন সুকীয়া ৰাজ্য 'উদয়াচল' গঠনৰ দাবী উত্থাপন কৰে৷ এই দলটোৰ টিকট লৈয়ে তেখেত ১৯৭২ চনত আৰু ১৯৮৫ চনত কোকৰাঝাৰ বিধানসভা সমষ্টিৰ পৰা অসম বিধানসভালৈ নিৰ্বাচিত হৈ আহে৷ ১৯৭৭ৰ লোকসভা নিৰ্বাচনত তেখেতে কোকৰাঝাৰ লোকসভা সমষ্টিৰ পৰা বিজয়ী হয়৷
তথ্য উৎস
শ্ৰেণী:অসমৰ ব্যক্তি শ্ৰেণী:বড়ো জনগোষ্ঠীৰ ব্যক্তি শ্ৰেণী:ভাৰতীয় সাহিত্যিক শ্ৰেণী:অসমৰ ৰাজনীতিৰ সৈতে জড়িত ব্যক্তি
শ্যামচি আই (চলচ্চিত্ৰ)
শ্যামচি আই (Shyamchi Aai; অসমীয়া অনুবাদ: শ্যামৰ মাতৃ) ১৯৫৩ চনত মুক্তিপ্ৰাপ্ত প্ৰহ্লাদ কেশৱ আত্ৰে পৰিচালিত এখন মাৰাঠী চলচ্চিত্ৰ। সানে গুৰুজীৰ একে নামৰ মাৰাঠী গ্ৰন্থ এখনৰ আধাৰত ছবিৰ কাহিনী ৰচনা কৰা হৈছে। সংগীত বসন্ত দেশাইৰ। শ্যাম আৰু শ্যামৰ মাকৰ ভূমিকাত অভিনয় কৰিছে ক্ৰমে মাধৱ ৱজে আৰু বনমালাই। শ্যামচি আই শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় বঁটা লাভ কৰা প্ৰথম ছবি।
কাহিনীৰ সাৰাংশ
শ্যামচি আইৰ কাহিনীটো শ্যাম নামৰ ল’ৰা এটা শ্যাম নামৰ লৰা আৰু মাকৰ সৈতে তেওঁৰ সম্পৰ্কৰ কেন্দ্ৰ কৰি আবৰ্তিত হৈছে। শ্যামৰ জীৱনৰ ওপৰত মাকৰ গভীৰ প্ৰভাৱ পৰিছে। মাকেই তেওঁক শিকাইছে, কেনেকৈ নীতি আৰু আদৰ্শত অটল থাকিব লাগে; আনকি চৰম দাৰিদ্ৰত পতিত হ’লেও নীতি-আদৰ্শ বিসৰ্জন দিয়া অনুচিত। শ্যামৰ পৰিয়ালৰ সদস্যসকলৰ মাজৰ সম্পৰ্কক উন্মোচিত কৰা হৈছে। মাকৰ ৰোগ আৰু মৃত্যুৰে ছবিৰ সমাপ্তি কৰা হৈছে।
সমাজকৰ্মী পাণ্ডুৰং সদাশিৱ সানে (সানে গুৰুজী) ৰচিত শ্যামচি আই নামৰ আত্মজীৱনীমূলক গ্ৰন্থ এখনৰ আধাৰত ছবিখনৰ কাহিনীটো যুগুত কৰা হৈছে। শ্যাম নামৰ চৰিত্ৰটো লেখক সদাশিৱ সানে নিজেই বুলি দাবী কৰা হয়।
বাহ্যিক সংযোগ
শ্ৰেণী:মাৰাঠী চলচ্চিত্ৰ শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
তামিলনাডু
তামিলনাডু (তামিলে: தமிழ்நாடு তাম্যিল্ড়্‌ নাড়্যি আ-ধ্ব-ব: [t̪ɐmɨɻ n̪aːɽɯ]) ভাৰতীয় প্ৰজাতন্ত্ৰৰ ২৮খন ৰাজ্যৰ অন্যতম। এই ৰাজ্যৰ ৰাজধানী চেন্নাই (পূৰ্বতে মাদ্ৰাজ)। তামিলনাডু ভাৰতীয় উপদ্বীপৰ দক্ষিণত অৱস্থিত। এই ৰাজ্যৰ সীমাত পণ্ডিচেৰী, কেৰালা, কৰ্ণাটক আৰু অন্ধ্ৰপ্ৰদেশ অৱস্থিত। তামিলনাড়ুৰ ভৌগোলিক উত্তৰ দিশত পূৰ্বঘাট, পশ্চিম দিশত নীলগিৰি, আন্নামালাই পৰ্বত আৰু পালাক্কাদ, পূব দিশত বঙ্গোপসাগৰ, দক্ষিণ পূব দিশত মান্নাৰ উপসাগৰ আৰু পক প্ৰণালী আৰু দক্ষিণত ভাৰত মহাসাগৰ অৱস্থিত।
আয়তনৰ দিশৰ পৰা তামিলনাডু ভাৰতৰ একাদশ (এই ৰাজ্যেৰ আয়তন গ্ৰীছৰ সমান) আৰু জনসংখ্যাৰ ফালৰ পৰা সপ্তম বৃহত্তম ৰাজ্য। অন্যদিশে এই ৰাজ্য ভাৰতৰ জিডিপিৰ পঞ্চম বৃহত্তম অৱদানকাৰী আৰু ভাৰতৰ সবাতোকৈ অধিক পৰিমাণ নগৰায়িত ৰাজ্য। ভাৰতৰ সৰ্বাধিক সংখ্যক বাণিজ্যিক সংস্থা (১০.৫৬%) এই ৰাজ্যত অৱস্থিত।
প্ৰায় ৫০০খ্ৰীষ্টপূৰ্বৰ পৰা তামিলনাড়ু ভূখণ্ড তামিল জাতিৰ আৱাসস্থল। প্ৰায় ১৫০০-২০০০ বছৰ ধৰি এই অঞ্চলৰ প্ৰচলিত ভাষা তামিল বিভিন্ন লেখা আৰু সাহিত্যত ব্যৱহৃত হৈ আহিছে। তামিলনাড়ু প্ৰাকৃতিক সম্পদ, দ্ৰাবিড় স্থাপত্যৰ বিশালাকাৰ হিন্দু মন্দিৰ, শৈলচহৰ, সমুদ্ৰ তীৰ, বিভিন্ন ধৰ্মৰ তীৰ্থস্থানৰে পৰিপূৰ্ণ ৰাজ্য। এই ৰাজ্যত ৪টা ইউনেস্কো বিশ্ব ঐতিহ্যবাহী স্থান আছে।
বাহ্যিক সংযোগ
শ্ৰেণী:ভাৰতৰ ৰাজ্য শ্ৰেণী:তামিল নাডু
দীপক চন্দ্ৰ জৈন
দীপক চন্দ্ৰ জৈন বৰ্তমান মাৰ্কেটিঙৰ ইনছেড অধ্যাপক (ইংৰাজী: INSEAD Chaired Professor)। তেওঁ ২০১১ চনৰ মে' মাহৰ পৰা ২০১৩ চনৰ মাৰ্চ মাহলৈ ইনছেডৰ গুৰু (ডীন- dean) হিচাপে কৰ্মৰত আছিল। ২০০১ চনৰ পৰা ২০০৯ চনলৈ তেওঁ আমেৰিকা যুক্তৰাষ্ট্ৰৰ নৰ্থৱেষ্টাৰ্ণ বিশ্ববিদ্যালয়ৰ কেল্ল'গ ব্যৱস্থাপনা পীঠ(ইংৰাজী: Kellogg School of Management, Northwestern University)-ৰ গুৰু হিচাপে কাৰ্যনিৰ্বাহ কৰিছিল।
তদুপৰি দীপক চন্দ্ৰ জৈন কেল্ল'গ ব্যৱস্থাপনা পীঠৰ Entrepreneurial Studies-বিষয়ৰ ছেণ্ডী আৰু মৰ্টন গ'ল্ডমেন অধ্যাপক (ইংৰাজী:Sandy and Morton Goldman Professor) আৰু লগতে মাৰ্কেটিঙ বিষয়ৰো অধ্যাপক। জৈন ১৯৮৭ চনৰ পৰা এই ব্যৱস্থাপনা পীঠৰ শিক্ষকগোটৰ সদস্য। কেল্ল'গ পীঠৰ লগতে, জৈন বেংককৰ Chulalongkorn University-ৰ Sasin Graduate Institute of Business Administration-ত ১৯৮৯ চনৰে পৰা মাৰ্কেটিঙ বিষয়ৰ অতিথি অধ্যাপক হৈ আছে।
দীপক চন্দ্ৰ জৈনৰ গৱেষণাৰ ক্ষেত্ৰ হৈছে: হাই-টেক উৎপাদনৰ বজাৰীকৰণ (ইংৰাজী:marketing of high-tech products), market segmentation, প্ৰতিযোগিতামূলক বজাৰ সংৰচনা বিশ্লেষণ (ইংৰাজী:competitive market structure analysis), cross-cultural issues in global product diffusion, new product diffusion আৰু forecasting models। কেইবাখনো আগশাৰীৰ শৈক্ষিক পত্ৰিকাত জৈনৰ পঞ্চাছৰো অধিক নিৱন্ধ প্ৰকাশ হৈছে।
গণিতশাস্ত্ৰ আৰু পৰিসংখ্যা বিজ্ঞানৰ ছাত্ৰ আৰু মাৰ্কেটিঙ বিশেষজ্ঞ দীপক চন্দ্ৰ জৈনে ২০০১ চনত কেল্ল'গ ব্যৱস্থাপনা পীঠৰ গুৰুৰ দ্বায়িত্বভাৰ লয়। ইয়াৰ আগেয়ে পাঁচ বছৰ ধৰি ড'নাল্ড পি জেকবছ গুৰু হিচাপে কৰ্মৰত থকাৰ সময়ত তেওঁ পীঠখনৰ শৈক্ষিক বিষয়ৰ সহযোগী গুৰু হিচাপে কাৰ্যনিৰ্বাহ কৰিছিল।
গুৰু হিচাপে ১৩ বছৰ ধৰি কাৰ্যনিৰ্বাহ কৰাৰ পিছত ২০০৯ চনৰ ১ ছেপ্টেম্বৰ তাৰিখে তেওঁৰ শিক্ষাদান কৰ্মত মনোনিৱেশ কৰা আৰু পৰিয়ালৰ প্ৰতি অধিক সময় দিয়াৰ খাতিৰত সেই পদ ত্যাগ কৰে। ২০১১ চনৰ মাৰ্চ মাহত তেওঁ বিশ্বৰ সৰ্বসন্মানীয় ব্যৱস্থাপনা পীঠসমূহৰ অন্যতম INSEAD-ৰ গুৰু হিচাপে দায়িত্ব গ্ৰহণ কৰে। এই ব্যৱস্থাপনা পীঠৰ ফ্ৰান্স, ছিংগাপুৰ আৰু আবু ধাবিতো নিজস্ব শৈক্ষিক চৌহদ আছে।
দীপক চন্দ্ৰ জৈন ভাৰতীয় উদ্যৌগিক গোট ৰিলায়েন্স ইণ্ডাষ্ট্ৰিজ লিমিটেডৰ(ইংৰাজী:Reliance Industries Limited) পৰিচালক মণ্ডলীৰ এগৰাকী স্বতন্ত্ৰ সঞ্চালক(ইংৰাজী:Independent Director)। ইয়াৰ লগতে তেওঁ Microsoft, Novartis, American Express, Sony, Nissan, Motorola, Eli Lilly and Company, Philips আৰু Hyatt International-ৰো পৰামৰ্শদাতা(ইংৰাজী:consultant) হিচাপে কাৰ্যনিৰ্বাহ কৰিছিল। তেওঁ Hartmarx Corporation, Deere & Company আৰু Northern Trust Corporation-ৰো সঞ্চালক মণ্ডলীৰ সদস্য। তেওঁ United Airlines আৰু Peoples Energy-ৰো প্ৰাক্তন সঞ্চালক।
দীপক চন্দ্ৰ জৈন Management Science নামৰ পত্ৰিকাখনৰ বিভাগীয় সম্পাদক(ইংৰাজী:departmental editor), Marketing Science নামৰ পত্ৰিকাৰ ক্ষেত্ৰ সম্পাদক(ইংৰাজী: area editor) আৰু Journal of Business and Economic Statistics নামৰ পত্ৰিকাৰ সহযোগী সম্পাদক(ইংৰাজী:associate editor) হিচাপেও সেৱা আগবঢ়াইছিল। তেওঁ Journal of Marketing Research নামৰ পত্ৰিকাখনৰ সম্পাদনা সমিতিৰ প্ৰাক্তন সদস্য।
প্ৰাৰম্ভিক জীৱন
দীপক চন্দ্ৰ জৈনৰ জন্ম হৈছিল ১৯৫৭ চনৰ ৯ জুন তাৰিখে ভাৰতৰ উত্তৰ পূৰ্বাঞ্চলৰ ৰাজ্য অসমৰ এখন সৰু নগৰ তেজপুৰত।
জৈনে তেজপুৰৰ ৰাষ্ট্ৰভাষা হিন্দী বিদ্যালয়ৰ পৰা স্কুলীয়া শিক্ষা লাভ কৰিছিল।
গুৱাহাটী বিশ্ববিদ্যালয়ৰ অন্তৰ্গত দৰং মহাবিদ্যালয়ৰ পৰা জৈনে ১৯৭৬ চনত পৰিসংখ্যা বিজ্ঞান বিষয়ত সন্মান সহ স্নাতক ডিগ্ৰী লাভ কৰে। ১৯৭৮ চনত তেওঁ গুৱাহাটী বিশ্ববিদ্যালয়ৰ পৰাই পৰিসংখ্যা বিজ্ঞানৰ স্নাতকোত্তৰ ডিগ্ৰী লাভ কৰে।
ইয়াৰ পৰৱৰ্তী পাঁচটা বছৰ তেওঁ গুৱাহাটী বিশ্ববিদ্যালয়ত শিক্ষকতা কৰিছিল। ইয়াৰ পিছত তেওঁ আমেৰিকা যুক্তৰাষ্ট্ৰৰ ডাল্লাছৰ টেক্সাছ বিশ্ববিদ্যালয়(ইংৰাজী:University of Texas at Dallas)-ত ফ্ৰেংক এম বেছ(ইংৰাজী:Frank M. Bass)-ৰ অধীনত গৱেষণা কৰি পি এইছ ডি ডিগ্ৰী লাভ কৰে।
বঁটা আৰু সন্মান
দীপক চন্দ্ৰ জৈনক ২০২১ চনত অসম চৰকাৰে 'অসম সৌৰভ' বঁটা প্ৰদান কৰে। তেওঁ লাভ কৰা বঁটা আৰু সন্মানসমূহ তলত উল্লেখ কৰা হৈছে:
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:ভাৰতীয় শিক্ষাবিদ শ্ৰেণী:অসম সৌৰভ বঁটা বিজয়ী
ত্যাগবীৰ হেম বৰুৱা মহাবিদ্যালয়
ত্যাগবীৰ হেম বৰুৱা মহাবিদ্যালয় হৈছে শোণিতপুৰ জিলাৰ অন্তৰ্গত নদুৱাৰৰ জামুগুৰিহাট অঞ্চলৰ এখন উচ্চ শিক্ষাৰ প্ৰতিষ্ঠান। ১৯৬৩ চনত এই মহাবিদ্যালয় খনৰ প্ৰতিষ্ঠা কৰা হয়। ত্যাগবীৰ হেম বৰুৱাৰ নামেৰে মহাবিদ্যালয় খনৰ নাম ৰখা হয়। তেওঁ অসমৰ এজন স্বাধীনতা আন্দোলনৰ সক্ৰিয় অংশগ্ৰহণকৰি, সমাজকৰ্মী তথা লেখক।
পাঠ্যক্ৰমসমূহ
ত্যাগবিৰ হেম বৰুৱা মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খনি গুৱাহাটী বিশ্ববিদ্যালয়ৰ অধীনস্থ।
শৈক্ষিক বিভাগসমূহ
কলা:
বিজ্ঞান:
তথ্যসূত্ৰ
শ্ৰেণী:অসমৰ মহাবিদ্যালয়সমূহ
স্তন কেন্সাৰ
স্তন কেন্সাৰ (Breast cancer) হৈছে স্তনৰ কোষকলাৰ পৰা বিকশিত হোৱা একপ্ৰকাৰৰ কৰ্কট ৰোগ। স্তনৰ কৰ্কট ৰোগৰ লক্ষণবোৰৰ ভিতৰত প্ৰধানকৈ স্তনত পিণ্ডৰ সৃষ্টি হোৱা, স্তনৰ আকৃতিৰ পৰিৱৰ্তন, ছালৰ ডিম্পলিং, স্তনবৃন্তৰ পৰা তৰল নিৰ্গমন, অতিৰিক্ত ভাৱে নতুনকৈ ওলোৱা স্তনবৃন্ত, বা ছালৰ ৰঙাপৰা ইত্যাদি দেখা যায়।
ৰোগবিধ স্তনৰ বহু অংশত বিয়পি পৰাৰ ফলত হাড়ৰ বিষ, লসীকা গ্ৰন্থি ফুলা, উশাহ চুটি হোৱা, ছাল হালধীয়া পৰাৰ দৰে পৰিঘটনা কিছুমান প্ৰত্যক্ষ হয়।
এই ৰোগৰ বিপদাশংকাৰ মুখ্য কাৰকবোৰ হৈছে স্ত্ৰী ভূমিকা, মেদবহুলতা, শাৰীৰিক ব্যায়ামৰ অভাৱ, সুৰাপান, ৰজোনিবৃত্তিৰ সময়ত হৰমন প্ৰতিষ্ঠাপন থেৰাপী, আয়নীয় বিকিৰণ, কম বয়সতে প্ৰথম ঋতুস্ৰাৱ আৰম্ভ হোৱা, বহু পলমকৈ অৰ্থাৎ বেছি বয়সত সন্তান জন্ম দিয়া বা সন্তানহীনতা, বৃদ্ধ বয়স, পৰিয়ালত স্তন কৰ্কটৰোগৰ ব্যক্তি থাকিলে বংশগত ভাৱে এই ৰোগ হোৱা। বিআৰচিএ-১ আৰু বিআৰচিএ-২ ৰ লগতে এই ৰোগৰ প্ৰায় ৫-১০% ঘটনাই এজন ব্যক্তিৰ পিতৃ-মাতৃৰ পৰা উত্তৰাধিকাৰী সূত্ৰে হোৱা।
লক্ষণ সমূহ
স্তনৰ কৰ্কট ৰোগৰ লক্ষণ সচৰাচৰ এক পিণ্ড হিচাপে ধৰা দিয়ে যি স্তনৰ বাকী কলাতকৈ পৃথক। স্তনত এনে পিণ্ড চিনাক্ত হ'লে এয়া কৰ্কট ৰোগ হিচাপে ৮০% ৰো অধিক নিশ্চিতি লাভ কৰিব পাৰি। অৱশ্যে পূৰ্বে লক্ষণ নেদেখা কিন্তু বহু পলমকৈ ধৰা দিয়া স্তনৰ কৰ্কট ৰোগ মেম'গ্ৰাফিৰ দ্বাৰাহে ধৰা পৰে। স্তনৰ কাষত অৱস্থিত লসীকা গ্ৰন্থিত পোৱা পিণ্ডবোৰে স্তনৰ কৰ্কট ৰোগো সূচিত কৰিব পাৰে। পিণ্ডৰ বাহিৰে স্তনৰ কৰ্কট ৰোগৰ ইঙ্গিতৰ স্বৰূপ লক্ষণ সমূহ হ'ল: আন স্তন কলাতকৈ পৃথক হোৱা, এটা স্তন ডাঙৰ বা তললৈ ওলমি পৰা, স্তনবৃন্ত সলনি হোৱা বা আকৃতি সলনি হোৱা, ছালৰ বৰণ সলনি হোৱা বা ডিম্পলিং, স্তনবৃন্তৰ ওপৰত বা চাৰিওফালে চোকোৰা পৰা, স্তনবৃন্তৰ পৰা স্ৰাৱ, স্তন বা কাষৰ অংশত নিৰন্তৰ বিষ আৰু তলৰ ফালে বা কলাৰবোনৰ চাৰিওফালে ফুলি উঠা ইত্যাদি। স্তনৰ কৰ্কট ৰোগৰ উপস্থিতি বা অনুপস্থিতি নিৰ্ধাৰণ কৰাৰ বাবে স্তনত অনুভৱ হোৱা বিষ ("মেষ্টোডাইনিয়া") হৈছে এক অনিৰ্ভৰযোগ্য লক্ষণ, অৱশ্যে এই বিষ স্তনৰ অন্যান্য স্বাস্থ্যজনিত সমস্যাৰ পৰিচায়কো হ'ব পাৰে।
স্তনৰ কৰ্কটৰোগৰ আন এক জটিল লক্ষণ হৈছে পেজেটৰ স্তনৰ ৰোগ। এই লক্ষণটো একজিমাৰ দৰে ছালৰ পৰিৱৰ্তন হিচাপে ধৰা দিয়ে; যেনে স্তন ৰঙা পৰা, এইদৰে ৰঙা পৰা স্তনবৃন্তৰ ছালৰ মৃদু ফ্লেকিং। স্তনত আৰম্ভ হোৱা এই কৰ্কটৰোগ আগবাঢ়ি যোৱাৰ লগে লগে, দেখা দিব পৰা লক্ষণবোৰৰ ভিতৰত জিনজিননি অনুভৱ হোৱা, খজুৱতি, বৰ্ধিত সংবেদনশীলতা, জ্বলা-পোৰা, আৰু বিষ আদি অন্যতম। ইয়াৰোপৰি স্তনবৃন্তৰ পৰা জুলীয়া পদাৰ্থৰ নিৰ্গমন হোৱাও দেখা যায়। পেজেটৰ স্তনৰ ৰোগত আক্ৰান্ত প্ৰায় আধা মহিলাৰ স্তনতে পিণ্ড থাকে।
প্ৰদাহজনক স্তন কেন্সাৰ হৈছে এক বিৰল কৰ্কট ৰোগ। ইয়াৰ প্ৰভাৱত স্তন ফুলিবলৈ ধৰা, ৰঙা আদিবোৰ দৃশ্যমান লক্ষণ। প্ৰদাহজনক স্তন কৰ্কটৰোগৰ দৃশ্যমান প্ৰভাৱ বোৰ কৰ্কট কোষৰ দ্বাৰা লিম্ফ নলীবোৰ অৱৰোধ হোৱাৰ ফলস্বৰূপে দেখা দিয়ে। এই ধৰণৰ স্তন কৰ্কট ৰোগ কম সচৰাচৰ বয়সৰ, মেদবহুল মহিলা আৰু আফ্ৰিকান আমেৰিকান মহিলাৰ ক্ষেত্ৰত অধিক পৰিমাণে ধৰা পৰে। যিহেতু প্ৰদাহজনক স্তনকৰ্কট ৰোগৰ লক্ষণত পিণ্ড চিনাক্ত নহয় সেয়েহে কেতিয়াবা ৰোগ নিৰ্ণয়ত পলম হ'ব পাৰে।
ৰোগ নিৰ্ণয়
স্তনৰ ৰোগৰ দ্বাৰা প্ৰভাৱিত স্থানৰ নমুনা বা বায়'প্সিৰ আণুবীক্ষণিক বিশ্লেষণৰ দ্বাৰা বেছিভাগ স্তন কৰ্কট ৰোগ নিৰ্ণয় কৰা সহজ হৈ পৰে। লগতে স্তনৰ কৰ্কট ৰোগৰ এনে কিছুমান প্ৰকাৰ আছে যি সমূহ ধৰা পৰিবৰ বাবে বিশেষ পৰীক্ষাগাৰত পৰীক্ষা কৰা প্ৰয়োজন।
দুটা আটাইতকৈ বেছি ব্যৱহৃত স্ক্ৰীণিং পদ্ধতি হিচাপে স্বাস্থ্যসেৱা প্ৰদানকাৰীৰ দ্বাৰা স্তনৰ শাৰীৰিক পৰীক্ষণ আৰু মেমোগ্ৰাফীয়ে এক আনুমানিক সম্ভাৱনা প্ৰদান কৰিব পাৰে। ইয়াৰ দ্বাৰা স্তনত দেখা দিয়া পিণ্ড আৰু আন কিছুমান ঘাঁ চিনাক্ত কৰিব পাৰি (যেনে সৰল চিষ্ট)। বায়'প্সি অন্যান্য বিকল্পবোৰৰ ভিতৰত আছে মুখ্য বায়'প্সি বা ভেকুৱাম-সহায়ক স্তন বায়'প্সি।
ব্যৱস্থাপনা
স্তন কৰ্কট ৰোগৰ ব্যৱস্থাপনা বিভিন্ন কাৰকৰ ওপৰত নিৰ্ভৰ কৰে। সেইসমূহৰ ভিতৰত আছে কৰ্কট ৰোগৰ স্তৰ আৰু ৰোগীজনৰ বয়স। যেতিয়া কৰ্কট ৰোগৰ স্তৰ অধিক হয় বা চিকিৎসাৰ পিছত কৰ্কট ৰোগৰ পুনৰাবৃত্তি হোৱাৰ আশংকা অধিক হয় তেতিয়া ব্যৱস্থাপনাৰ চিকিৎসা অধিক আক্ৰমণাত্মক হয়। স্তনৰ কৰ্কট ৰোগৰ চিকিৎসা সাধাৰণতে অস্ত্ৰোপচাৰৰ দ্বাৰা কৰা হয়, পৰৱৰ্তী পৰ্যায়ত কেমোথেৰাপী বা বিকিৰণ চিকিৎসা, বা দুয়োটা হ'ব পাৰে। হৰমন ৰিচেপ্টৰ-পজিটিভ কৰ্কট ৰোগবোৰ প্ৰায়ে কেইবা বছৰৰ ক্ৰমত হৰমন-অৱৰোধ চিকিৎসাৰ দ্বাৰা চিকিৎসা কৰা হয়। মেটাষ্টেটিক আৰু স্তন কৰ্কটৰোগৰ অন্যান্য উন্নত স্তৰ কিছুমানৰ ক্ষেত্ৰত মনোক্ল'নেল এণ্টিবডি, বা অন্যান্য ৰোগ প্ৰতিৰোধ-মডুলেটিং চিকিৎসা প্ৰদান কৰা হ'ব পাৰে। অৱশ্যে চিকিৎসাৰ এই পৰিসৰটো এতিয়াও পৰীক্ষামূলক পৰ্যায়তে আছে।
অস্ত্ৰোপচাৰৰ পিছত আৰু ব্যৱহৃত ঔষধবোৰক এডজুভেণ্ট থেৰাপী বুলি কোৱা হয়। অস্ত্ৰোপচাৰৰ আগতে কেমোথেৰাপী বা অন্যান্য প্ৰকাৰৰ থেৰাপীক নিয়াডজুভেণ্ট থেৰাপী বুলি কোৱা হয়। আন চিকিৎসাৰ সৈতে ব্যৱহাৰ কৰিলে এচপিৰিনে স্তনৰ কৰ্কটৰোগৰ পৰা মৃত্যুৰ হাৰ হ্ৰাস কৰিব পাৰে।
বাহ্যিক সংযোগ
শ্ৰেণী:কৰ্কট ৰোগ
ৰমন মেগছেছে বঁটা
ৰমন মেগছেছে বঁটা ফিলিপাইনৰ ৰাষ্ট্ৰপতি ৰমন মেগছেছেৰ সোঁৱৰণত প্ৰতি বছৰে আগবঢ়োৱা আন্তৰ্জাতিক বঁটা। এই বঁটা আন্তৰ্জাতিক বুজা-পৰা, সাংবাদিকতা, সাহিত্য আৰু সৃষ্টিশীল কৰ্মৰাজি, সমাজ সেৱা, উজ্জীৱিত নেতৃত্ব, চৰকাৰী সেৱা আৰু ৰাজহুৱা নেতৃত্বৰ বিষয়ত বিশিষ্ট সেৱা আগবঢ়োৱা ব্যক্তিক প্ৰদান কৰা হয়। এই বঁটা ১৯৫৮ চনৰ পৰা প্ৰদান কৰি অহা হৈছে।  ১৯৫৭ চনৰ এপ্ৰিল মাহত নিউয়ৰ্ক চিটিৰ ৰকফেলাৰ ব্ৰাদাৰ ফাণ্ডৰ ট্ৰাষ্টি সকলে ফিলিপাইন চৰকাৰৰ লগত লগ লাগি এই বঁটা প্ৰদান কৰিছিল।  এই বঁটাক এছিয়াৰ নোবেল বঁটা হিচাপেও অভিহিত কৰা হয়। এছিয়া মহাদেশৰ দেশ সমূহৰ ব্যক্তি বা সংস্থাকহে এই বঁটা প্ৰদানৰ ব্যৱস্থা কৰা হৈছে।
উদ্দেশ্য
ৰমন মেগছেছে বঁটা ফিলিপাইনৰ সপ্তম ৰাষ্ট্ৰপতি ৰমন মেগছেছেৰ সোঁৱৰণত প্ৰতি বছৰে আগবঢ়োৱা হয়। ৰমন মেগছেছে ফাউণ্ডেচনে প্ৰতিবছৰে এছিয়াৰ ব্যক্তি বা সংস্থাক নিজ নিজ ক্ষেত্ৰসমূহলৈ আগবঢ়োৱা উৎকৃষ্ট অৱদানৰ বাবে এই বঁটা প্ৰদান কৰে। প্ৰথমে এই বঁটা ছয়টা শ্ৰেণীত আগবঢ়োৱা হৈছিল যদিও ২০০৯ চনৰ পৰা পাঁচটা শ্ৰেণীত বঁটা প্ৰদান বন্ধ কৰা হয়। এই শ্ৰেণী কেইটা হ'ল:
ইতিহাস
১৯৫৭ চনৰ মে মাহত ফিলিপাইন দেশৰ সাতজন বিখ্যাত নাগৰিকক ৰমন মেগছেছে ফাউণ্ডেচনৰ প্ৰতিষ্ঠাপক ট্ৰাষ্টি হিচাপে বাছনি কৰা হৈছিল। ইয়াৰ বাবে এক লাভ নিৰপেক্ষ সংগঠন এটা গঠন কৰি এই বঁটা প্ৰদান কাৰ্য সমাধা কৰা হৈছিল। পিছলৈ গোটেই এছিয়াৰ বিখ্যাত লোকক ইয়াৰ ট্ৰাষ্টি পদ দিয়া হৈছিল।
ৰমন মেগছেছে বঁটা ফাউণ্ডেচনে এছিয়া মহাদেশ ব্যক্তি বা সংস্থাক নিজ নিজ ক্ষেত্ৰসমূহলৈ আগবঢ়োৱা উৎকৃষ্ট অৱদানৰ বাবে এই বঁটা প্ৰদান কৰে। ইয়াৰ বাবে দেহৰ বৰণ, লিংগ বা ৰাষ্ট্ৰীয়তালৈ ভেদা-ভেদ কৰা নহয়।
বঁটা প্ৰাপক
ৰমন মেগছেছে বঁটা এছিয়া মহাদেশৰ বিভিন্ন দেশৰ নাগৰিকে লাভ কৰিছে। লগতে চাকৰিসূত্ৰে এছিয়া মহাদেশত বাস কৰা বা এছিয়া মহাদেশত বহু সময় কটোৱা আন মহাদেশৰ নাগৰিককো এই বঁটা প্ৰদান কৰা হৈছে।
বাহ্যিক সংযোগ
শ্ৰেণী:আন্তঃৰাষ্ট্ৰীয় বঁটাসমূহ
গীতাঞ্জলি থাপা
গীতাঞ্জলি থাপা এগৰাকী ভাৰতীয় অভিনেত্ৰী। বহু ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত ছিক্কিমৰ গীতাঞ্জলি থাপাৰ বোলছবি প্ৰদৰ্শিত হোৱাৰ লগতে তেওঁৰ অভিনয় বিশেষ ভাবে সমাদৃত হৈছে। কেইবাটাও ৰাষ্ট্ৰীয় আৰু আন্তৰ্জাতিক বঁটা লাভ কৰা গীতাঞ্জলিয়ে ২০১৩ চনত লায়াৰ্ছ ডাইছ নামৰ চলচ্চিত্ৰত কৰা অভিনয়ৰ বাবে ৬১তম শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে।
ব্যক্তিগত জীৱন
১৯৮৮ চনৰ ১ জানুৱাৰী তাৰিখে ছিক্কিমৰ ৰাজধানী গেংটকত গীতাঞ্জলি থাপাৰ জন্ম হৈছিল। তেওঁ আনুষ্ঠানিক শিক্ষাৰ পাতনি ছিক্কিমৰ টাশ্বি নামগ্যাল একাডেমীত মেলিছিল। তাৰপিছত তেওঁ উচ্চ শিক্ষাৰ বাবে কলকাতালৈ যায়। তেওঁ নিজকে এগৰাকী পেছাদাৰী মডেল হিচাপে প্ৰতিষ্ঠা কৰে। তেওঁ অসমৰ গুৱাহাটীত অনুষ্ঠিত মেগা মিছ নৰ্থ ইষ্ট ২০০৭ সৌন্দৰ্য প্ৰতিযোগিতাত বিজয়ী হৈছিল।
২০০৬ চনত স্কুলত পঢ়ি থকাৰ সময়তে গীতাঞ্জলিয়ে ইংৰাজী ভাষাৰ চুটি ছবি মিথৰ জৰিয়তে অভিনয় জীৱনৰ পাতনি মেলিছিল।
কৰ্মজীৱন
তেওঁ চলচ্চিত্ৰ জগতলৈ প্ৰৱেশ কৰাৰ আগতে নিজকে এক পেছাদাৰী মডেল হিচাপে প্ৰতিষ্ঠা কৰিছিল। তেওঁ ২০১০ চনত টিনা কি চাবি বোলছবিত অভিনয় কৰিবলৈ সুযোগ পায়। ইয়াৰ পিছত তেওঁ কমল কেএমৰ ছবি আই.ডিৰ মুখ্য ভূমিকাত অভিনয় কৰে। ইয়াত কৰা অভিনয়ৰ বাবে তেওঁ লছ এঞ্জেলেছ চলচ্চিত্ৰ মহোৎসৱ ২০১৩ত শ্ৰেষ্ঠ পৰিৱেশক আৰু ইমাজিন ইণ্ডিয়া ২০১৩, মাদ্ৰিদত শ্ৰেষ্ঠ অভিনেত্ৰীৰ বঁটা লাভ কৰে। বুচন আন্তঃৰাষ্ট্ৰীয় চলচ্চিত্ৰ মহোৎসৱকে আদি কৰি এই ছবিখন কেইবাখনো ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হয়। তাৰ পিছত তেওঁ অমিত খুৰানাৰ মনচুন শ্বুটিঙত অভিনয় কৰে আৰু এই ছবিখন ক্যা চলচ্চিত্ৰ মহোৎসৱৰ মিডনাইট স্ক্ৰীনিং শিতানত প্ৰদৰ্শিত হয়। তাৰপিছত তেওঁ অনুৰাগ কাশ্যপৰ দেট ডে আফটাৰ এভৰী ডেত অভিনয় কৰে। ২০১৩ চনৰ মুম্বাই চলচ্চিত্ৰ মহোৎসৱত তেওঁৰ পৰৱৰ্তী ছবি গীতু মোহনদাসৰ লায়াৰ্ছ ডাইছ প্ৰদৰ্শিত হয়। তাৰপিছত ছবিখন বহুতো চলচ্চিত্ৰ মহোৎসৱত প্ৰদৰ্শিত হয় বিভিন্ন পুৰস্কাৰ লাভ কৰে। গীতাঞ্জলিয়ে ইয়াত কৰা অভিনয়ৰ বাবে শ্ৰেষ্ঠ অভিনেত্ৰীৰ ৬১তম ৰাষ্ট্ৰীয় চলচ্চিত্ৰ বঁটা লাভ কৰে। এই ছবিখন ৮৭তম অস্কাৰ বঁটালৰ শ্ৰেষ্ঠ বিদেশী ভাষাৰ চলচ্চিত্ৰ শিতানলৈ ভাৰতৰ চৰকাৰী মনোনয়ন আছিল।
শেহতীয়াকৈ তেওঁ ট্ৰেপড, কুছ ভিগে ভিগে অলফাজ, পেংটিং লাইফ আৰু বাইস্ক'পৱালাৰ দৰে ছবিত অভিনয় কৰিছে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
বিলম্বি টেঙা
বিৱৰণ
বিলম্বি টেঙা মালয়েছিয়া আৰু ইণ্ডোনেছিয়াৰ স্থানীয় এবিধ সৰু গ্ৰীষ্মমণ্ডলীয় গছ। ইয়াৰ উচ্চতা ১৫ মিটাৰ পৰ্যন্ত হয়। গছজোপা ভালেমান শাখা-প্ৰশাখাত বিভক্ত। বিলম্বিৰ ঠানিসমূহ প্ৰায় ৩০–৬০ চে.মি. দীঘল হয়। প্ৰতিটো ঠানিত ১১-৩৭খিলা পাত থাকে। পাতসমূহ ডিম্বাকৃতিৰ পৰা দীঘলীয়া, ২–১০ চে.মি. দীঘল আৰু ১–২ চে.মি. বহল হয়। ইয়াৰ পাতসমূহৰ সৈতে পৰা আমলখিৰ পাতৰ যথেষ্ট মিল আছে। গা গছজোপা বা ডালতে ফুল ফুলে আৰু একোটা থোপাত ১৮–৬৮পাহ ফুল থাকে। ফুলবোৰ সুগন্ধি আৰু ৫টা পাহিযুক্ত ১০–৩০ মিলিমিটাৰ দীঘল হয়। ইয়াৰ ৰং হালধীয়া সেউজীয়াৰ পৰা ৰঙা বেঙুনীয়া ৰঙৰ। ফলটো উপবৃত্তাকাৰ, দীঘলীয়া আৰু ই প্ৰায় ৪ – ১০ চে.মি. দৈৰ্ঘ্যৰ। কেতিয়াবা ই ৫ কোণীয়া হয়। পকিলে পাতল সেউজীয়াৰ পৰা হালধীয়া সেউজীয়ালৈ ৰং ধৰে। ফলবোৰ সাধাৰণতে কেঁ‌চাকৈ ফল হিচাপে খোৱা নহয়। ফলবোৰ প্ৰায়ে সংৰক্ষিত কৰি সোৱাদবৰ্ধক হিচাপে ব্যৱহাৰ কৰা হয়। ই ইণ্ডোনেছিয়াৰ বহুতো খাদ্য সামগ্ৰীৰ এটা মূল উপাদান।
তথ্য সংগ্ৰহ
শ্ৰেণী:উদ্ভিদজগত
ফ্ৰেংকেনষ্টাইন
ফ্ৰেংকেনষ্টাইন (Frankenstein) বা দ্য মডাৰ্ণ প্ৰমিথিউছ (The Modern Prometheus) হৈছে মেৰী ৱলষ্ট’নক্ৰেফ্‌ট শ্বেলীৰ দ্বাৰা ৰচিত এখন জনপ্ৰিয় উপন্যাস। স্বামীৰ লগত ছুইজাৰলেণ্ডলৈ ফুৰিবলৈ যাওঁতে তেওঁৰ এই উপন্যাসখনৰ বীজৰ সৃষ্টি হয় আৰু তেওঁ ১৮ বছৰ বয়সতেই এই উপন্যাসখন ৰচনা কৰে।
লেখিকাৰ চমু পৰিচয়
১৭৯৭ চনৰ ৩০ আগষ্টত লণ্ডনত মেৰী ৱলষ্ট’নক্ৰেফ্‌ট শ্বেলীৰ জন্ম হয়। তেওঁৰ পিতৃ আছিল দাৰ্শনিক উইলিয়াম গডউইন আৰু মাক মেৰী ৱলষ্ট’নক্ৰেফ্‌ট সেই সময়ৰ এগৰাকী নাৰীবাদী চিন্তাৰ মহিলা আৰু লেখিকা আছিল। তেওঁ প্ৰখ্যাত ইংৰাজ কবি পাৰ্ছি বাইশ্ব শ্বেলী (Percy Bysshe Shelley)-ৰ দ্বিতীয় পত্নী আছিল। ১৮৫১ চনৰ ১ ফেব্ৰুৱাৰীত লণ্ডনত মেৰী শ্বেলীৰ মৃত্যু হয়।
তথ্য সংগ্ৰহ
শ্ৰেণী:ইংৰাজী গ্ৰন্থ শ্ৰেণী:উপন্যাস
প্ৰফুল্ল চন্দ্ৰ ৰায়
আচাৰ্য ছাৰ প্ৰফুল্ল চন্দ্ৰ ৰায় ( ২ আগষ্ট ১৮৬১ – ১৬ জুন ১৯৪৪) এগৰাকী ভাৰতীয় ৰসায়ন বিজ্ঞানী, শিক্ষাবিদ, ইতিহাসবিদ, উদ্যোগপতি আৰু জনহিতৈষী ব্যক্তি আছিল। তেওঁ ৰসায়ন বিজ্ঞানৰ প্ৰথম আধুনিক ভাৰতীয় গৱেষণা প্ৰতিষ্ঠান স্থাপন কৰিছিল। তেওঁক ভাৰতীয় ৰাসায়নিক বিজ্ঞানৰ পিতৃ বুলি গণ্য কৰা হয়।
যুক্তৰাজ্যৰ প্ৰতিষ্ঠিত ৰয়েল ছ'চাইটি অফ কেমিষ্ট্ৰিয়ে তেওঁৰ জীৱন আৰু কৰ্মক সন্মান জনাই প্ৰথম বাৰৰ বাবে ইউৰোপৰ বাহিৰত ৰাসায়নিক চিহ্নস্থান হিচাপে সন্মানিত কৰিছিল। তেওঁ ভাৰতৰ প্ৰথম ফাৰ্মাকিউটিকেল কোম্পানী 'বেংগল কেমিকেল এণ্ড ফাৰ্মাকিউটিকেল' প্ৰতিষ্ঠা কৰিছিল। তেওঁ 'এ হিষ্ট্ৰী অফ হিন্দু কেমিষ্ট্ৰি ফ্ৰম দা আৰ্লিয়েষ্ট টাইম্ছ টু দা মিডিল অফ ছিক্সটিন চেন্সউৰী' নামৰ ৰসায়ন বিজ্ঞানৰ ইতিহাসমূলক গ্ৰন্থ ৰচনা কৰিছিল।
জন্ম আৰু পৰিচয়
২ আগষ্ট ১৮৬১ চন, খুনলা, বেঙ্গল প্ৰেসিডেন্সী (বৰ্তমান বাংলাদেশৰ অন্তৰ্গত) পিতৃ হৰিশ্বন্দ্ৰ ৰায়। এজন জমিদাৰ আৰু শিক্ষাবিদ। মাতৃৰ নাম ভুৱনমোহিনী দেৱী। ১৯৪৪ চনৰ ১৬ জুনত তেওঁৰ পৰলোকপ্ৰাপ্তি ঘটে।
শিক্ষাজীৱন
১৮৮২ চনত কলিকতাৰ মেট্ৰপলিটান কলেজ (বৰ্তমান বিদ্য়াসাগৰ কলেজ)-ৰপৰা এফ.এ. পৰীক্ষাত উত্তীৰ্ণ হয়। পাছত কলিকতাৰ প্ৰেছিডেন্সী কলেজত স্নাতক শাখাত নামভৰ্তি কৰে যদিও গ্ৰীলখ্ৰীষ্ট বৃত্তিলৈ স্কটলেণ্ডৰ এডিনবাৰ্গ বিশ্ববিদ্যালয়ত নামভৰ্তি কৰি তাৰপৰাই বিএছচি ডিগ্ৰী লাভ কৰে। এডিনবাৰ্গ বিশ্ববিদ্যালয়ৰ পৰা গন্ধকৰ সৈতে লো নিকেল আদিৰ ধাতুৰ যৌগ সম্পৰ্কে গৱেষণা কৰি পি.এইছ.ডি উপাধি লাভ। তেওঁৰ গৱেষণাৰ বিষয় আছিল Conjugated Sulphates of Copper Magnesium Group: A Study of Isomorphous Mixtures and Molecular Combination।
কৰ্মজীৱন আৰু অৱদান
কলিকতাৰ প্ৰেছিডেন্সী কলেজৰ ৰসায়ন বিজ্ঞান বিভাগত অধ্যাপক ৰূপে যোগদান। আচাৰ্য জগদীশ চন্দ্ৰ বসুৰ লগত যুটীয়াভাৱে গৱেষণা কৰ্মত মনোনিৱেশ কৰে। বেংগল কেমিকেলছ এণ্ড ফাৰ্মাছিউটিকেল ওৱৰ্কছ-ৰ প্ৰতিষ্ঠা কৰে। তেওঁৰ প্ৰধান আৱিষ্কাৰৰ ভিতৰত ১৮৯৬ চনত কৰা মাৰকিউৰাছ নাইট্ৰাইটৰ আৱিষ্কাৰ। হিন্দু ৰসায়ন ইতিহাস নামৰ গ্ৰন্থ প্ৰণয়ন। গ্ৰন্থখন মূলত হিন্দু আযুৰ্বেদ, চৰক, সুশ্ৰুত, নাগাৰ্জুন আদি প্ৰাচীন ভাৰতীয় ৰসাসনবিদসকলৰ ৰচিত গ্ৰন্থসমূহ, বেদ-পুৰাণ, তন্ত্ৰ, ইতিহাস, কাব্য, দশৰ্ন আদি সকলো শাস্ত্ৰৰ মূল তত্ত্বসমূহৰ প্ৰণালীবদ্ধ বিৱৰণ।
উল্লেখযোগ্য সন্মান
১৯১১ চনত ডাৰহাম বিশ্ববিদ্যালয়ে সন্মানীয় পিএইছ.ডি উপাধি প্ৰদান কৰে। ১৯৩৬ চনত ঢাকা বিশ্ববিদ্যালয়, পৰৱৰ্তী কালত মহীশূৰ আৰু বেনাৰস বিশ্ববিদ্য়ালয়ৰ পৰা ডক্টৰেট উপাধি লাভ কৰে। ১৯১৯ চনত বৃট্ৰিছ চৰকাৰৰ পৰা নাইট উপাধি লাভ কৰে। ১৯১২ Companion of the Order of the Indian Empire (CIEE), ১৯০২ ফেলো অফ ক্যেমিক্যাল সোসাইটি (এফ.সি.এস.), ১৯৩৫ ভাৰতীয় জাতীয় বিজ্ঞান একাডেমীৰ প্ৰতিষ্ঠাতা সদস্য (এফ.এন.আই.), ১৯৪৩ ইণ্ডিয়ান এচোচিয়েছন ফৰ দ্য কালটিভেছন অব চাইন্সৰ সদস্য (এফ.আই.এ.এস.) আদি সন্মান লাভ কৰে।
সামাজিক জীৱন
তেওঁ এজন সমাজ সেৱকো। স্বদেশ সেৱা, দৰিদ্ৰতা অৱসানৰ হকে বিভিন্ন কাম-কাজত জড়িত হৈছিল। তেওঁ বস্ত্ৰ সমস্যা সমাধানৰ বাবে সমগ্ৰ দেশৰ ঘৰে ঘৰে যঁতৰ প্ৰচলনৰ প্ৰবক্তা আছিল। এসময়ত উত্তৰ বংগত হোৱা প্ৰলয়ংকাৰী বানপানীৰ সময়ত তেওঁ অৰ্থ সংগ্ৰহ কৰি দুৰ্গতসকলক সহায় কৰিছিল। তেতিয়াৰপৰা তেওঁ পৰমবন্ধু ৰূপে পৰিচিত হয়।
বাহ্যিক সংযোগ
শ্ৰেণী:ৰসায়নবিদ শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় বিজ্ঞানী
বৰ্ষাৰণ্য
বৰ্ষাৰণ্যৰ স্তৰ
বৰ্ষাৰণ্যৰ উদ্ভিদসমূহৰ তলত দিয়া ধৰণে চাৰিটা প্ৰধান স্তৰ থাকে।
বিশ্বৰ সৰ্ববৃহৎ বৰ্ষাৰণ্য
দক্ষিণ আমেৰিকাৰ আমাজন নদীৰ অৱবাহিকা অঞ্চলৰ আমাজন বৰ্ষাৰণ্যখন বিশ্বৰ সৰ্ববৃহৎ বৰ্ষাৰণ্য।
অসমৰ বৰ্ষাৰণ্যসমূহ
অসমৰ ক্ৰান্তীয় চিৰসেউজ অৰণ্য সমূহ হৈছে-
বাহ্যিক সংযোগ
শ্ৰেণী:বৰ্ষাৰণ্য শ্ৰেণী:পৰিৱেশ বিজ্ঞান শ্ৰেণী:ভূগোল
ফাবাংকূট উৎসৱ
সাজ-পাৰ
উৎসৱ উপলক্ষে বেইটে জনগোষ্ঠীৰ পুৰুষ মহিলা উভয়েই পৰম্পৰাগত সাজ-পাৰ পিন্ধি নৃত্যত অংশ গ্ৰহণ কৰে৷ মহিলাসকল বোঁৱা-কটাত পাকৈত৷ তেওঁলোকে ’পৱন-ৰিকল’(কঁকালত বান্ধি মাটিত বহি বোৱা তাঁতশাল)ত তেওঁলোকৰ সাজ-পাৰ বৈ উলিয়ায়৷ মহিলাসকলে ’পুৱানবুম’(মেখেলা), ’জাকুৱা’(ছাৰ্ট বা চোলা), ’চইপৱন’(মেঠনি) আৰু ’ৰিটাই’ (মূৰত মৰা ফিটা) পিন্ধে৷ পুৰুষসকলে ’পুৱান’(ধুতি), ’ৰিংজেল’(চোলা), আৰু ’লুখুম’(পাগুৰি) পিন্ধে৷ মহিলাসকলে পইচাৰে গঁথা ’ৰিথাই’ (মালা) অলংকাৰ হিচাপে পৰিধান কৰে৷
বাদ্যযন্ত্ৰ
ফাবাংকূট উৎসৱ বা আন উৎসৱত বেইটেসকলে চেৰেণ্ডা, ’ভাৰৰিবো’(কাঁহ), ’ভাৰপুই’(বৰকাঁহ), ’খুৱং’ (ঢোল), ’ৰচেম’( তিতালাউৰ খোলা আৰু বাঁহীৰ দ্বাৰা তৈয়াৰী বাদ্য), ’চংপ্ৰেং’ (বাঁহ এপাবত দুডাল চেঁচুৰে সজা বাদ্য), ’থেইলে’(বাঁহী), ’টেংৰেপ’(তাল), ’টুই মেই খুৱং’(বাঁহৰ চুঙাৰ বাদ্য) আদি বজাই গীতৰ তালে তালে নৃত্য কৰে৷
তথ্যসূত্ৰ
শ্ৰেণী:অসমৰ সংস্কৃতি
ৰুবি মায়াৰ্ছ
ৰুবি মায়াৰ্ছ (Ruby Myers; ১৯০৭- ১০ অক্টোবৰ ১৯৮৩) বাগদাদী ইহুদী সম্প্ৰদায়ৰ এগৰাকী ভাৰতীয় নিৰ্বাক ছবিৰ অভিনেত্ৰী। তেওঁক ছবিজগতৰ নাম সুলোচনা বুলিহে বেছি ভালকৈ জনা যায়। ১৯২০-১৯৩০ দশকৰ তেওঁ এগৰাকী জনপ্ৰিয় অভিনেত্ৰী আছিল। ৫৩খন ছবিত অভিনয় কৰা মায়াৰ্ছে এগৰাকী অনন্য চলচ্চিত্ৰ তাৰকাৰ ভাবমূৰ্তি তৈয়াৰ কৰিবলৈ সক্ষম হৈছিল। তেওঁৰ সময়ৰ তেৱেঁ আটাইতকৈ অধিক টকা পাৰিশ্ৰমিক পোৱা অভিনেত্ৰী আছিল, যেতিয়া তেওঁ ইম্পেৰিয়েল ষ্টুডিঅ’ত দিনশ্ব বিলিমৰীয়াৰ সৈতে জোঁটবন্ধন কৰিছিল। ১৯৩০ৰ দশকৰ মধ্যভাগত ৰুবি পিকচ্ নামৰে এটা চলচ্চিত্ৰ প্ৰডাকচন হাউচ খুলিছিল।
মায়াৰ্ছক জীৱনজোৰা চলচ্চিত্ৰৰ সাধনাৰ বাবে ১৯৭৩ চনত ২১তম ৰাষ্ট্ৰীয় চলচ্চিত্ৰ চলচ্চিত্ৰ মহোৎসৱত ভাৰতীয় চলচ্চিত্ৰ জগতৰ আটাইতকৈ ডাঙৰ সন্মান দাদাচাহেব ফাল্কে বঁটা বঁটাৰে সন্মানিত কৰা হৈছিল। তেওঁ এজনী ছোৱালী তুলি লৈছিল। তাইৰ নাম দিছিল চাৰাহ মায়াৰ্ছ, যাৰ বিয়াৰ পিছৰ নাম হৈছিল বিজয়লক্ষ্মী শ্ৰেষ্ঠ। মায়াৰ্ছৰ ১৯৮৩ চনত মুম্বাইত মৃত্যু হৈছিল।
কৰ্মজীৱন
ৰুবি মায়াৰ্ছৰ জন্ম ১৯০৭ চনত পুণেত হৈছিল।
স্ব-নামাংকিত সুলোচনা ভাৰতীয় চলচ্চিত্ৰৰ প্ৰাৰম্ভিক কালৰ ইউৰেছিয় মহিলা তাৰকা। তেওঁ এগৰাকী টেলিফোন অপাৰেটৰ হিচাপে কাম কৰিছিল। কহিনুৰ ফিল্মছৰ মোহন ভাৱনানীয়ে তেওঁক ছবিত কাম কৰিবলৈ আহ্বান জনাইছিল। সেই সময়ত মহিলাৰ কাৰণে অভিয়ন এক যথেষ্ট সন্দেহজনক বৃত্তি আছিল। ভাৱনানীয়ে তথাপিও আশা এৰি নিদিলে। অৱশেষত অভিনয়ৰ কোনো জ্ঞান নাছিল যদিও তেওঁ মান্তি হ’ল। আৰ্দেশৰ ইৰাণীৰ ইম্পেৰিয়েল ফিল্ম কোম্পানীলৈ যোৱাৰ আগয়ে ভাৱনানী পৰিচালিত কহিনুৰ ছবিত অভিনয় কৰি মায়াৰ্ছ তাৰকালৈ পৰিণত হয়। তেওঁৰ জনপ্ৰিয় ছবিবোৰৰ ভিতৰত টাইপিষ্ট গাৰ্ল (১৯২৬), বলিদান (১৯২৭), ৱাইল্ডকেট অফ বোম্বে (১৯২৭) আদি। কহিনুৰ ফিল্মছত নখন ছবি কৰাৰ পিছত তেওঁ ইম্পেৰিয়েল ফিল্ম কোম্পানীলৈ আহিছিল। ইম্পেৰিয়েলৰ অধীনত তেওঁ ৩৭খন ছবিত অভিনয় কৰিছিল।
১৯২৮-২৯ চনত আৰ.এচ. চৌধুৰী পৰিচালিত নিৰ্বাক চলচ্চিত্ৰ যুগৰ তিনিখন ৰোমাণ্টিক ছবি ‘মাধুৰী’ (১৯২৮), ‘আনাৰকলী’ (১৯২৮) আৰু ‘ইন্দিৰা বি.এ.’-এ (১৯২৯) তেওঁক খ্যাতিৰ শিখৰলৈ লৈ গৈছিল। অন্য দুখন ছবি আছিল পেচি কৰ্ণী পৰিচালিত 'হীৰ ৰানঝা' (১৯৩১) আৰু ভাৱনানী পৰিচালিত 'মেজিক ফ্লুট'।
ইম্পেৰিয়েল ফিল্ম কোম্পানীয়ে ভাৰতৰ প্ৰথম সবাক ছবি আলম আৰাৰ মুক্তি দিয়ে। সবাক চলচ্চিত্ৰ যুগ আৰম্ভ হোৱাত অভিনয় শিল্পীসকলে হিন্দুস্তানী ভাষাত দক্ষতা অৰ্জন কৰাটো বাধ্যতামূলক হ’ল। এবছৰ অভিনয় জগতৰ পৰা আঁতৰি থাকি তেওঁ ভাষাটো শিকি লৈ ‘মাধুৰী’ (১৯৩২) ছবিৰ সবাক সংস্কৰণেৰে অভিনয় জগতত প্ৰত্যাবৰ্তন কৰিলে আৰু জনপ্ৰিয়তাৰ ক্ষেত্ৰত এক নতুন উচ্চতা প্ৰদান কৰিলে। মতি গিডৱানী পৰিচালিত আৰু দিনশ্ব বিলিমৰীয়া অভিনীত 'ডাকু কী লড়কী', হোমী মাষ্টাৰ পৰিচালিত 'দিল সোণোবৰ' আৰু অন্যান্য বহু সবাক ছবিয়ে ভাৰতীয় চলচ্চিত্ৰলৈ প্ৰথম তাৰকাৰ দল উপহাৰ দিলে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় অভিনেত্ৰী শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী শ্ৰেণী:দাদাচাহেব ফাল্কে বঁটা বিজয়ী
গৌৰৱ গগৈ
গৌৰৱ গগৈ (Gaurav Gogoi) (জন্ম ৪ ছেপ্তেম্বৰ ১৯৮২) এগৰাকী ভাৰতীয় ৰাজনীতিক আৰু বৰ্তমান লোকসভাৰ সাংসদ। তেওঁ ভাৰতীয় জাতীয় কংগ্ৰেছ দলৰ সদস্য আৰু লোকসভাত অসমৰ কলিয়াবৰ লোকসভা সমষ্টিক প্ৰতিনিধিত্ব কৰে। তেওঁ অসমৰ প্ৰাক্তন মুখ্যমন্ত্ৰী তৰুণ গগৈৰ পুত্ৰ।
পৃষ্ঠভূমি
গৌৰৱ গগৈৰ জন্ম হয় ১৯৮২ চনৰ ৪ ছেপ্তেম্বৰত দিল্লীত। তেওঁৰ পিতৃ তৰুণ গগৈয়ে ২০০১ চনৰ পৰা ২০১৬ চনলৈ অসমৰ মুখ্যমন্ত্ৰী ৰূপে শাসনত আছিল। গগৈয়ে দিল্লীৰ ছেন্ট কলম্বাছ স্কুলৰ পৰা স্কুলীয়া শিক্ষা গ্ৰহণ কৰি ইন্দ্ৰপ্ৰস্থ বিশ্ববিদ্যালয়ৰ পৰা বি টেক ডিগ্ৰী লাভ কৰিছিল। তাৰ পিছত তেওঁ আমেৰিকা যুক্তৰাষ্ট্ৰৰ নিউয়ৰ্ক বিশ্ববিদ্যালয়ৰ পৰা প্ৰশাসনিক শিক্ষা গ্ৰহণ কৰে।
ৰাজনৈতিক জীৱন
গগৈ ২০১৪ চনৰ মাৰ্চত চনত কংগ্ৰেছ দলৰ পৰা মনোনীত হয় কলিয়াবৰ (লোকসভা সমষ্টি)ৰ বাবে। তাৰ পিছত তেওঁ লোকসভা নিৰ্বাচনত সৰ্বমুঠ ৪,৪৩,৩১৫ ভোট লাভ কৰি বিজয়ী হয় আৰু কলিয়াবৰ লোকসভা সমষ্টিৰ পৰা সাংসদ হিচাপে নিৰ্বাচিত হয়।
তথ্য উৎস
শ্ৰেণী:অসমৰ ৰাজনীতিৰ সৈতে জড়িত ব্যক্তি
এলডোজ পল
এলডোজ পল (Eldhose Paul; জন্ম: ৭ নৱেম্বৰ ১৯৯৬) এগৰাকী ভাৰতীয় খেলুৱৈ। তেওঁ এথলেটিকছ বিভাগৰ ট্ৰিপল জাম্পত প্ৰতিদ্বন্দ্বিতা কৰে। ২০২২ চনত তেওঁ বিশ্ব এথলেটিকছ চেম্পিয়নশ্বিপৰ ট্ৰিপল জাম্পৰ ফাইনেললৈ যোগ্যতা অৰ্জন কৰা প্ৰথমজন ভাৰতীয় হিচাপে পৰিগণিত হয়। ২০২২ চনৰ কমনৱেলথ গেমছত তেওঁ পুৰুষৰ ট্ৰিপল জাম্পত সোণৰ পদক লাভ কৰে। ইয়াৰ লগেলগে তেওঁ কমনৱেলথ গেমছৰ এই প্ৰতিযোগিতাত স্বৰ্ণ পদক লাভ কৰা প্ৰথমজন ভাৰতীয় হিচাপে পৰিগণিত হয়।
তথ্যসূত্ৰ
শ্ৰেণী:ভাৰতৰ ক্ৰীড়াবিদ
কেটুপাত
কেটুপাত (ইণ্ডোনেছীয় আৰু মালয় ভাষাত), কূপাট (জাভানীজ আৰু ছুডানীজ ভাষাত) বা টিপাট (বালিনীজ ভাষাত) এৰিকেচিয়া বা খেজুৰ গছৰ পাতেৰে বোৱা হীৰাৰ আকৃতিৰ টোপোলাত মেৰিওৱা এবিধ জাভানীজ চাউলৰ পিঠা। কেটুপাতৰ উৎপত্তিস্থল ইণ্ডোনেছিয়া যদিও ব্ৰুনেই, মালয়েছিয়া, ছিংগাপুৰ আৰু দক্ষিণ থাইলেণ্ডতো ইয়াক পোৱা যায়। ইয়াক সাধাৰণতে "টোপোলা চাউল" বুলি বৰ্ণোৱা হয় যদিও লংটং আৰু বকচাং আদি এনেধৰণৰ আন ব্যঞ্জনো আছে।
খাবৰ সময়ত কেটুপাত কাটি পাতৰ টোপোলাটো আঁ‌তৰোৱা হয়। ভিতৰৰ চাউলৰ পিঠাটো টুকুৰা-টুকুৰকৈ কাটি সাধাৰণ ভাতৰ সলনি মূল খাদ্য হিচাপে পৰিৱেশন কৰা হয়। ইয়াক সাধাৰণতে ৰেনডাং, অপৰ আয়াম, ছয়ুৰ লাবু, বা ছম্বল গৰেং হাটি আদি ব্যঞ্জনৰ সৈতে, বা ছটায় (কুকুৰা, গৰু বা ভেঁ‌ড়াৰ ব্যঞ্জনবিশেষ) বা গাডো-গাডো (বাদামৰ চচৰ সৈতে মিহলি পাচলি) আদিৰ সৈতে পৰিৱেশন কৰা হয়। কেটুপাত ছয়ুৰ (টফু আৰু সিজোৱা কণীৰ সৈতে কেটুপাত) আৰু কূপাট টাহু (বাদমৰ চচত কেটুপাত আৰু টফু) আদি ব্যঞ্জনত কেটুপাত মুখ্য উপকৰণ।
কেটুপাত সৈতে ধানৰ খেতি কৰা অন্যান্য অষ্ট্ৰোনেছিয়ান সংস্কৃতিৰ খাদ্যৰো সাদৃশ্য দেখা যায়। উদাহৰণস্বৰূপে, ফিলিপাইনছৰ পুছো বা পাটুপাতৰ সৈতে ইয়াৰ মিল আছে। অৱশ্যে পাটুপাতৰ আকাৰ হীৰাৰ আকৃতিৰ বুলি কোনো ধৰা-বন্ধা নিয়ম নাই আৰু পৰম্পৰাগতভাৱে ইয়াৰ টোপোলাটো তৰা বা জন্তু আদিৰ আকাৰত গুঁ‌ঠা হয়। ইয়াৰ অক্টাহেড্ৰন আকাৰৰ কাটুপাত নামৰ এবিধ প্ৰকাৰ প্ৰাক-ঔপনিৱেশিক কালৰ মেৰিয়ানা দ্বীপৰ গুৱাম অঞ্চলত পোৱা গৈছিল। পৰৱৰ্তী সময়ত স্পেনিছসকলে অনা গোমধানৰ খেতিয়ে ধানখেতিৰ স্থান লয় আৰু কেটুপাতৰ ব্যৱহাৰ নোহোৱা হয়।
সাংস্কৃতিক ঐতিহ্য
ইণ্ডোনেছিয়াৰ বিভিন্ন স্থানত লেবাৰান কেটুপাত নামৰ এক লোকাচাৰ অনুষ্ঠিত হয়। এই অনুষ্ঠান ইদ-উল-ফিটৰৰ অতিৰিক্ত ৬ দিনৰ উপবাসৰ পিছত পালন কৰা হয়। দক্ষিণ নুছা টেঙ্গাৰাৰ লোম্বকত সহস্ৰাধিক ইছলামধৰ্মী লোকে লেবাৰন কেটুপাত পালন কৰে। এই অনুষ্ঠানৰ বিভিন্ন ৰীতি-নীতিৰ ভিতৰত সংগীতানুষ্ঠান, কেটুপাত প্ৰস্তুত কৰা প্ৰতিযোগিতা, সমূহীয়া ভোজ-ভাত আদি প্ৰধান। কেটুপাত এই ভোজৰ প্ৰধান খাদ্য।
মধ্য জাভাত লেবাৰন কেটুপাতক বাডা কূপাট বোলা হয় আৰু এই অনুষ্ঠানত কেটুপাত তথা লেপেট (খেজুৰ গছৰ পাতত ৰাখি সিজোৱা আঠাজাতীয় চাউল) ৰন্ধাৰ লগতে পৰিৱেশন কৰা হয়। কুডুছ ৰিজেন্সিৰ ক'লোত কেটুপাতেৰে সজা গুনুনগানৰ (শংকু আকৃতিৰ নৈবেদ্য) সৈতে সমদল উলিওৱা হয়।
বালি আৰু পূব জাভাৰ বন্যুৱাংগীৰ হিন্দুসকলৰ সমাজত কেটুপাত হৈছে গালুঙ্গন পবিত্ৰ দিনসমূহৰ সামৰণি হিচাপে কুনিঙ্গন উৎসৱ উদযাপনৰ নৈবেদ্য আৰু ৰীতি-নীতিৰ অংশ। গালুঙ্গনৰ সময়ত হিন্দু পৰিয়ালবোৰে কুমলীয়া খেজুৰ পাতেৰে নিৰ্মিত স্তম্ভ নিৰ্মাণ কৰি নৈবেদ্য অৰ্পণ কৰে। কুনিঙ্গন উদযাপন কৰিবলৈ বালিৰ হিন্দু পৰিয়ালসমূহে প্ৰথমে টিপাট বা কেটুপাত নৈবেদ্য হিচাপে প্ৰস্তুত কৰে আৰু গ্ৰহণ কৰে।
তথ্য সংগ্ৰহ
শ্ৰেণী:খাদ্য
মৰাণ চৰকাৰ
মৰাণ চৰকাৰ (Moran Sarkar; ) এগৰাকী পঞ্জাবী মুছলমান সম্প্ৰদায়ৰ এগৰাকী দৰবাৰী নাচৰ নাচনী (nutch girl) আছিল। ১৯০২ চনত তেওঁ মহাৰজা ৰঞ্জিত সিঙক বিয়া কৰাইছিল। এগৰাকী নাচনী ছোৱালীক বিয়া কৰোৱা বাবে শিখ ধৰ্মগুৰু আকালি ফুল সিঙে মহাৰজাক বেত্ৰাঘাটেৰে শাস্তি প্ৰদান কৰিছিল।